Gora Eskola Modernoa! | Aberriberri bloga\nPosteado por: aberriberri | noviembre 23, 2021\nNork ez ditu nahi, han eta hemen, atzo eta gaur, eta bihar, Eskola Modernorik bere zentsu zabalenean beraien seme eta alabentzat? Guztiok sinatuko genuke aldarrikapen hori begiak itxita, bi aldiz pentsatu gabe. Orain dela urte asko, irakasle aktiboa nintzelarik, eta ez naizelarik gogoratzen zergatik eta nola, Ferrer i Guardia pertsonaiarekin topo egin nuela. Pertsonaia, benetan diot, erakargarria guztiz iruditu zitzaidan, irakasle eta hezkuntza, metodologia eta bere heziketaren helburuaren aldetik eta ikuspuntutik bereziki. Egunotan, gure gizartean eta bereziki hezkuntzaren inguruan dabilen edo ibilitakoak izan garen hainbat iritzi eman eta hitz egiten denean, adostasun nabarmenaz, garaiak direla gure hezkuntza sistemari astindu bat emateko gogora datorkit ostera urte askotxoren ondoren aipaturiko Ferrer i Guardia.\nGure hezkuntza sistema gaurkotu, egokitu, hobetu eta modernizatu beharrean dagoela, ñabardurak ñabardura, ados geundeke guztiok. Horixe da ba, gaurko egunean eta lerro hauen bidez “Eskola Modernoa”ri buruz berriro aritzeko aitzaki aproposa, egokia. Bere oihua, hil aurretik botatakoa, “Gora Eskola Modernoa” alajaina eta hain zuzen izan dut amu erabakigarria. Horra gaiari heltzeko benetako arrazoia: Eskolaren hobekuntza. Behin baino gehiagotan idatzi dut gai honetaz, baita gizon honetaz ere, ezta azkeneko aldiz izango ere. Hainbat ideia, asmo eta irrika errepikatzea ondo dagoelakoan nago.\nBadira 112 urte Ferrer i Guardia fusilatu zutela, 1909 urteko azken hilabetetako egunsenti batean eta legezkotasun oso zalantzagarri baten izenean, zeinak ezin izan baitzuen bermatu haren prozesamenduaren garbitasun juridiko eta penala. Estatu-krimena izan zen, argi eta garbi. Are gehiago, aurten 119 urte betetzen dira Francisco Ferrer i Guardiak hezkuntza-zentro bat ireki zuenetik Bartzelonako Bailén kaleko 70. zenbakian, “Eskola Modernoa” izenaz ezagutuko zenaren hastapena. Saiakera horren xedea esperientzia pedagogikoa errotik eraldatzea zen, zentzu kritiko, laiko eta arrazionalista batean. Ahalegin horrekin gainditu nahi ziren Errestaurazio garaiko Espainiako hezkuntzan nagusi ziren mugak, zeinak zabarkeria intelektualaren, autoritarismoaren sineskeriaren eta gabezia higieniko eta materialen emaitza baitziren.\n“Eskola Modernoa”k pedagogia arrazionalistaren aldeko apustua egiten zuen, hezkuntza integrala eta baterako hezkuntza oinarri hartuta, ihes egiten zien dogmatismo intelektualari eta ezarritako moral faltsuari, eta gizarte-emantzipazioa bilatzen zuen. Estatu osoan ikastetxe ugari ireki ziren, “Eskola Modernoa”ren arrakastaren eta proposatzen zituen metodoen ospearen erakusgarri. Momentu egokia zen Elizak hezkuntza kontrolatzeko zeukan joera neutralizatuko zuen eskola-ekintza bat garatzeko. Apustu irmoa egiten zen banakako eboluzio psikologikoan oinarritutako hezkuntzaren alde, eta, proposatzen zen hezkuntzaren oinarri metodologikoan, elkarri laguntzea, pertsonen arteko elkartasuna eta bidegabekerien kritika zeuden. Ferrer i Guardiaren heriotza bidegabea 1909ko “Aste Tragikoan” izandako gertakarien ondorioa izan zen, nahiz eta horietan “Eskola Modernoa”ren fundatzaileak ez zuen inolako erantzukizunik izan. Baina hala ere, heriotza horrek ez zuen eten proiektuak pedagogiaren berrikuntzaren munduan izandako eragina. Ezin aterik jarri nahi irmoari.\nBaina, nor zen Ferrer i Guardia katalana? Ferrer historiako pertsonaia madarikatu horietako bat da. Zalantzarik gabe, Ferrer, mitoa eta errealitatea, figura berezi eta erakargarria da, eta gustuko izan zein ez, guztion politika- eta hezkuntza-ondarearen parte da. Ferrer i Guardia Kataluniako Maresme eskualdean jaio zen, 1859ko urtarrilaren 10ean, orain dela mende eta erdi paseak beraz. Nekazari lur-jabe txiki, katoliko eta monarkikoen familia bateko kide zen. I. Errepublikan Bartzelonara bizitzera joan zen, adoretsu eta gogotsu parte hartu zuen herri hezkuntzako esperientzietan. Aurrera, biharko egunera, etorkizunera begiratzen zuen.\nBere erabakia izan zen, nahiz eta zaila izan zitzaion. Hurrengo urteetan, Pi eta Margall-en ideiak ikasi zituen, gogotsu, gazte autodidakta hark, eta doktrina internazionalistak ezagutu zituen. Geroago, 1883. urtetik aurrera, treneko begiratzaile lan egin zuen burdinbide konpainian, Barcelona-Cervère ibilbidean, non, ekintzaile errepublikazalea zenez, Ruiz Zorrillaren barruko eta kanpoko jarraitzaileen arteko artekari lanak egiten baitzituen. Ruiz Zorrillaren aldeko Villacampa jeneralaren saiakeraren porrotak Pariseko erbestera bultzatu zuen Ferrer, saiakera hartan inplikatuta baitzegoen. Han bizi izan zen 1886tik urtetik 1901era, Ruiz Zorrillaren idazkari eta espainiera irakasle gisa lan eginez. Madrilgo “Librepentsalariaren Biltzarrean” parte hartu zuen, 1892ko uztailean. Gizon aurrerakoia beraz, guztiz.\nBaina ezinezkoa da Ferreren eboluzio ideologikoa ulertzea -eta, hedaduraz, haren eskola proiektua- Kataluniako, Espainiako eta, bereziki, Frantziako gizarte eta iritzi-mugimenduak kontuan izan gabe. Ferrer i Guardiaren ideologia errepublikazalea da laurogeiko hamarkadan eta laurogeita hamarrekoaren hasieran, Ruiz Zorrillaren Partido Republicano Progresista izenekoaren jarraitzailea zen, Alcalá del Valleko presoak askatzeko kanpainan murgilduta ibili zen, baita Bartzelonako Solidaridad Obrera gune sindikalaren sorreran ere, gainera, greba orokorraren aldeko jarrera irmoa izan zuen diru-laguntza emanez izen hori bera zeraman egunkariari. Alfonso XIII.aren ezkontza-egunean, 1906ko maiatzaren 31n, gertakari batek zur eta lur utzi zuen herrialdea: errege segizioa Madrilgo Kale Nagusian zebilela, Mateo Morral izeneko Kataluniako Sabadelgo seme batek bonba bat jaurtiki eta hogeita hiru lagunen heriotza eragin zuen. Ferreri konplize izatea egotzi zioten, baina auzitegiek ezin izan zuten ezer frogatu, eta ekainaren 12an askatu zuten, espetxean urtebete igaro ondoren. Errestauraziotik Espainian bizi izaten ari zen krisi sozial eta politikoak bere adierazpen gorena izan zuen 1909. urtean, Bartzelonako Aste Tragikoko gertakarietan.\nFerrer i Guardiaren izena historikoki lotuta dago herri-gertakari horiei, baita haien aurkako errepresio basatiari ere. Berez, haien biktima esanguratsuena eta petxero nagusia izan zen. Aurrekoan, 1906. urtean, nagusitu ez ziren argudioak nagusitu ziren orduan, gerra‑kontseilu ilun baten ondoren: heriotza zigorra ezarri zioten, eta 1909ko urriaren 13an fusilatu zuten, Montjuic-en, egunsentian. Diotenez, begiak ez estaltzeko galdatu zuen. Horren ondoren, “sua!” entzun baino lehen, ongi apuntatzeko eskatu zien pelotoiko soldaduei errugabe bat hilko zutela gogorarazi zielarik, eta «Gora Eskola Modernoa!” oihu eginez hil zen, bere sustraietan baitzeraman “eskola eta modernoa” hitz bikotea. Bere garaiko botere faktiko atzerakoiek ez zioten bere ausardia barkatu, hezkuntza eta eskola modernoa arriskutsutzat jo baitzuten.\nFerreren heriotza bortitza mendekua izan zen, gizarte-emantzipazioaren, aukera berdintasunaren, guztiontzako kulturaren, pentsamendu-askatasunaren eta aurrerabidearen alde lan egiten zuten gizarteko sektore anitzen aurka. Ikasleen kritikotasun gaitasuna eta esperientzi pedagogikoa errotik aldatzea zuen helburu eta irrika. Eskola, didaktika, metodologia eta eskola dinamikak modernizatzen saiatu zen. Garai hauetan, eta omenaldi txiki gisa, lerro hauen bidez nire gogoeta xume hau. Ez gara lehenengoak, ez, orain dela ehun urte ere, orain dela mende luze bat ba zegoen bai antzeko asmorik, hau da, eskola modernizatzea eta gaurkotzea. Horixe baita etorkizun eta gizarte hobe, justu, solidario, eta gizarte kohesionatuago baten aldeko bermea eta segurantza. Gaurko ekintza biharko argazkian bilakatuko dugu. Gera bedi argi eta garbi.\nBadugu guk geuk ere geure etxea eta eremuan zereginik, asmoz eta jakitez, zubigintza landuz, zubigile izanez, borondatez, erantzukizunez, landu ditzagun adostasunak eta akordioak, geure eginbeharra da, guztiona, modernizatu dezagun geure hezkuntza sistema hitzarmen aberats baten bidez. Bedi beraz bide adostua Legerantz\n« La batalla del legado\nLos nombres en inglés y el cosmopaletismo »\n«EH Bildu utiliza el euskera como herramienta para la construcción de Euskal Herria», denuncia Esparza\nEl líder de UPN rechaza la «imposición» de la lengua vasca en Navarra y lamenta que ETB no respete la «realidad institucional» de la comunidad\nEl presidente de UPN Javier Esparza realiza declaraciones ante los periodistas en el Parlamento de Navarra.\nEl presidente de UPN Javier Esparza ha advertido de que la «obsesión» de EH Bildu con el euskera en Navarra va más allá de la defensa de esta lengua y se concreta en su objetivo de utilizarlo como «una herramienta para la construcción de Euskal Herria». Esparza defiende la libertad de las madres y padres navarros para que sus hijos aprendan o no esta lengua frente a la imposición lingüística que plantea EH Bildu a la presidenta de Navarra María Chivite. El plan de euskaldunización hasta 2027 propuesto por la presidenta socialista incluye la obligación de que todos los niños de Navarra tengan contacto con el euskera aunque vivan en municipios castellanohablantes.\nBy: Bikain.... on noviembre 23, 2021


PuntuEUS fundazioak euskarazko url laburtzailea eta domeinuen kontsultarako tresna garatu ditu | Teknologia | Naiz\nPuntuEUS fundazioak euskarazko url laburtzailea eta domeinuen kontsultarako tresna garatu ditu\nInterneterako bi zerbitzu berri garatu ditu PuntuEUS fundazioak. Alde batetik, labur.eus, euskarazko url laburtzailea, eta bestetik, whois.eus, domeinuen kontsultarako tresna. Era berean, bihar, Euskararen Nazioarteko Egunaren harira, eskaintza berezia egingo du, domeinua 9,95 euroan eskuratzeko aukera eskainiz.\nNAIZ|2016/12/02 10:16|0 iruzkin Eguneratua:\npuntuEUS fundazioko lan taldea: Lorea Arakistain Aizpiri, Josu Waliño Pizarro eta Iratxe Esnaola Arribillaga. (puntuEUS)\nBihar, abenduak 3, ospatuko da Euskararen Nazioarteko Eguna eta PuntuEUS fundazioak bi urte beteko ditu. Honekin batera, bi zerbitzu berri iragarri ditu. Biak ala biak kode irekian garatu dira, nahi duen orok eskuragarri izan dezan.\nLabur.eus zerbitzua estekak laburtzeko euskarazko zerbitzua izango da. «Url luzeak helbide motz eta erraz bihurtzea» du helburu, ohar baten bidez azaldu dutenez. «Tresna honi esker helbide zail eta luzeak gogorarazteko erraz bihurtzen ditu. Gainera, erabiltzaileak sortutako url laburren historia kontsultatzeko aukera eskaintzen du».\nBestetik, whois.eus-ek webgune edo domeinuei buruzko informazioa eskuratzeko aukera emanen du. «Webgunea aitzindaria da kontsulten bidez eskuratutako informazioa modu egituratu batean bistaratzen», gehitu dute.\n.EUS domeinua jaio zenetik, 6.100 enpresa, erakunde eta norbanakok erregistratu dituzte haien webguneak domeinu honekin. Eta biharko egunari begira, eskaintza berezia iragarri dute, domeinua 9,95 eurotan eskuratzeko aukera eskainiz.


EHUk Urretxindorra Ikastolaren handitze-lanak bisitatuko ditu - Viuda de Sainz\nDatorren ostegunean, martxoaren 17an, EHUko Ingenieritza Zibileko Graduko hainbat irakasle eta 42 ikaslek VDA. de Sainz Bilboko Miribilla-San Adrian auzunean egiten ari den Urretxindorra Ikastolako handitze lanak bisitatuko dituzte. Berrikuntza nabarmen honek ahalbidetzen du, gauzatze lanen abiadura azkartzeaz gain, kalitate berme handiago bat izatea.\nVda. de Sainzeko kideak; ikastolako zuzendaria den Mikel Ayesta eta Vda. de Sainzek lan hauek egiteko kontratatu dituzten Arquitectos Arruti, BAT Arquitectura eta DIMArk estructuras en la arquitectura izango dira ikasleei proiektuaren nondik norakoak aurkeztuko dizkietenak.\nEgitaraua bi zatitan banatuko da; alde batetik, goizeko hamarretatik aurrera, arlo teknikoei buruzko 20 minutuko azalpena proiektatuko du DIMArk estructuras en la arquitecturako Diego Martín-Saiz arkitektuak. Bestetik, horren ostean, Arquitectos Arruti, BAT Arquitecturaren proiektua den handitze-lanak bisitatuko dituzte.\nDIMArk diseinuan eta estrukturen kalkuluan espezializatuta dagoenez, ohituta daude oso irtenbide berritzaileak erabiltzen, eta Urretxindorra Ikastolako lana da horietako bat. Instalazio hau jolastokiaren atzealdean dago, eraikitzear dagoen supermerkatu bat eta ikastola bera bereizten dituelarik.\nLurzatiari ahalik eta probetxu handiena ateratzeko, DIMArk-ek proposatzen du, eraikinaren behe-solairu guztia kirol-pista bat egiteko libratzea, ikasgelak goikaldean utzita.\nAntolaketa honek behartzen du, ez-ohiko irtenbide estrukturalak erabiltzea, ikasgelen azpian inongo euskarririk jarri gabe, 44x22m-ko gune bat libre utzirik. Hau horrela izan dadin 22 metrotako argiko zertxaz osatutako estruktura metaliko sendo bat behar da, euren artean 5 metro t’erdiko tartea utzita. Mekano baten gisa torlojatuta planteatzen dira lotura guztiak. Estruktura metalikoaren gaineko forjak erdi-aurrefabrikatutakoak dira eta plaka hobikari eta prelosa arinekin osatuta daude.\nBerrikuntza metodo hau guztiz industrializatua dagoenez, produkzio lanak bizkortzea ahalbidetzen du, aldi berean kalitate berea areagotuz. 4.200m2ko estruktura gutxi gora behera hilabetean gauzatu da.\nUrretxindorra Ikastolaren handitze-lanen jatorria\nMiribilla eta San Adrian auzoetako bilakaera demografikoa ikusiz, urtez urte geroz eta ikasle kopuru handiagoko eskaria jasotzen dutela nabaritu da; horregatik, hirugarren lerro baten irekiera bat proposatzen da, Vda. de Sainz egiten ari den eraikinaren ondoan.\nKasu honetan, hazkunde demografikoak adin-tarte jakin batzuetan eragiten du bereziki, haur kopuru handi bat haur-eskolan oso arin hasten delarik. Hirugarren lerro hau, pixkanaka gauzatuko den berregituratze bat izango da eta poliki-poliki, maila eta adin tarte guztietara zabalduko da.\nEraikin berri honetan, segurtasuna bermatzeko, irakasleentzako bi gune aurreikusi dira, solairu bakoitzeko bat. Hauetako batean irakasle guztientzako lekua dago, eta horretarako egokitutako gela bat izango da. Lehen solairuko irakasleen gunea aldiz, txikiagoa da eta bertan gurasoen bilerak, koordinazio lana edota lantalde-txikien lanak egin ahal izango dira. Horrela, segurtasuna ziurtatzen da, irakasleak bi solairuetan egongo baitira. Etorkizuneko azpiegiturak solairu bakoitzeko mutur bakoitzean izango ditu zerbitzu hauek.\nEtorkizuneko erabiltzaile gazteenentzat oso garrantzitsua izango den zerbait: hainbat jolastoki daude ikastolan. Edifizio berriaren lanak ez du gaur gun dagoen gunea txikitu, eraikinaren azpian estalitako patio bat baitago. Bai alboko saltoki berriaren azalean eta baita lehen hezkuntzako zentro berriaren gainaldeko estalkian, jolas-lekuak, baratzeak eta lorategiak egongo dira.


Irekia Eusko Jaurlaritza - Gobierno Vasco :: Irakaskuntza-kooperatibentzako dirulaguntza deialdia (Gobernu Bilera 2019-04-09)\n<img src="https://www.irekia.euskadi.eus/uploads/cover_photos/53533/original/fotoconsejo.jpg" style="max-width:100%" alt="" />\nGobernu Kontseiluak, Hezkuntza sailburuaren proposamenez, gaurko bileran onartu du unibertsitatez kanpoko irakaskuntzako ikastetxeen titularrak diren kooperatibentzat dirulaguntzak deitzen dituen agindua. Deialdi honek 33.000 euroko diru kopurua du.\nDeialdi honen xedea da irakaskuntza-kooperatibei dirulaguntzak ematea, ikastetxe horietako ikasleei zein haien gurasoei zuzenduriko prestakuntza jarduerak egiteagatik dituzten gastuetan laguntzeko. Diruz lagundu ahal izango dira ikasleei zuzenduriko jarduera osagarriak ere (irteera, txango edo topaketak).\nDeialdi honen bidez dirulaguntza jaso ahal izateko, jarduerak inklusibitate eta hezkidetza perspektibaz diseinatu eta garatu beharko dira. Diruz lagunduak izan daitezke ikastaro, mintegi nahiz tailerrak ematerakoan sortu diren gastuak, bai eta horien antolaketak eragindakoak ere (hizlariaren bidaia, ostatua, edo mantenu gastuak, lokalen alogera, eta prestakuntza jarduerarako materiala erostea).


Argitaratu den lehenengoa Etika eta Filosofia Politikoan doktore den Ander Errastik egin du. Hiru ardatzetatik abiatuta garatu du erantzuna, bere ustez herriaren etorkizuna zehaztuko dutenak: bakea, erabakitzeko eskubidea eta Europa. Bestalde, Itxaro Borda idazleak literatura hartu du etorkizun desiratu eta beldurgarri, irudikatu eta proiektatuari begiratzeko.\nHalaber, hil honetan Solasaldiak atalak bi soziologoren arteko elkarrizketa berreskuratu du: Fernando Escalante eta Ramón Zallo. Elkarrizketan sakonean landu dituzte, besteak beste: kultur identitateak, publikoaren balorea, komunikabideen sistemaren krisia edo gizarte indarkeria Mexiko eta Euskal Herrian.


Jose Luis Arenillas - Wikipedia, entziklopedia askea.\nJose Luis Arenillas Oxinaga (Bilbo, Bizkaia, 1904 - ib., 1937ko abenduaren 18) euskal mediku eta politikaria izan zen, Espainiako Ezker Komunista eta Partido Obrero de Unificación Marxista alderdietako militantea.\nBilbo, 1937ko abenduaren  18a (32/33 urte)\nArrantzale-kofradia batean udal-medikua zelarik, 1932an egin zen Izquierda Comunistako kide, Jose Maria anaiarekin batera. Alderdi hura estalinismoaren aurkako militante komunistek osatzen zuten, eta ezker komunistaren joerakoa zen. Ikerketa teorikoan sakon jardun zuen, ICren Comunismo agerkari ofizialean kolaboratzaile gisa lan eginez.\nPOUM alderdiaren fundazioan parte hartu zuen 1935ean, eta bertako batzorde zentraleko kide izatera igaro zen. 1936an El problema nacional de Euzkadi (Euzkadiko nazio-auzia) eman zuen argitara. Lan hori, bere artikulu batzuekin batera, lehenengoetakoa da euskal nazio-auziari buruz analisi marxista bat egiten. Bere testuetan euskal nazio aske baten alde agertzen da.\n1936ko uztailaren 18ko altxamendu militarraren ondoren Gerra Zibila piztu zenean, Arenillasek Bilbotik ateratako lehen miliziano-lerroak antolatzen parte hartu zuen. Urte hartako urrira arte mediku lanetan aritu zen Ubide, Urkiola eta Otxandion. Eusko Jaurlaritza osatzean, Eusko Gudarosteko osasun ikuskari orokor izendatu zuen Agirre Lehendakariak, eta lanbide horretan aritu zen gerrak iraun zuen artean. 1937ko ekainaren 16an, Bilbo tropa nazionalen eskuetan erortzear zela, lehendakariak Euzko Gudarosteko osasun saileko buru izendatu zuen. Garaitsu berean gertatu ziren izendatze hori eta Errepublikako gobernuaren POUM eta CNTko militanteen aurkako errepresio kanpaina. Kanpaina horren barruan, bi erakundeok legez kanpo jarri, beren buruzagiak atxilotu eta Andreu Nin POUMeko idazkari politikoa eta Kataluniako Generalitateko sailburua bahitu eta hil egin zuten.\nArenillas Bilbon egon zen ekainaren 19ra arte, gero Karrantzara eta azkenik Santanderrera joateko. 37ko abuztuaren 14an Euzko Alderdi Jeltzaleko ordezkariek Santoñako hitzarmenean errendizioa izenpetu ondoren, itsasontziz ihes egiten ari zela atxilotu zuten abuztu bukaeran. Irailean epaiketa sumarisimoak egin ziren Euzko Gudarosteko ofizialen kontra, eta heriotza zigorra ezarririk, Jose Luis Arenillas 1937ko abenduaren 18an fusilatu zuten, 33 urte zituela. Bere anaia Jose Mari 1938an hil zuten Asturiasen.\n"El problema de las nacionalidades en Euzkadi" (Comunismo 38, 1934ko iraila)\n"La lucha de clases en el movimiento nacionalista vasco" (La Batalla 5, 1935eko urriaren 11)\n"La liberación nacional de Euzkadi debe ser obra de las masas oprimidas" (La Batalla 14, 1936ko abenduaren 13a)\n"El problema de las nacionalidades ibéricas" (La Batalla 258, 1936ko uztailaren 3a)\n"El problema nacional de Euzkadi" (La Nueva Era 1, 1936ko urtarrila)\n(Gaztelaniaz) Fusilatua izan baino lehen Jose Luis Arenillasek Juan Ajuriagerrari idatzitako gutuna\n(Gaztelaniaz) Andreu Nin Fundazioaren webguneko atala, Jose Luis Arenillasen bizitza eta testuekin.\nJose Luis Arenillas: "Euzkadiren nazio askapenak masa zapalduen egintza izan behar du". Arenillas ANV-EAEren fundazioari buruz\nJose Luis y Jose Mª Arenillas sobre la Cuestión Nacional en Euskadi, EHK, Euskal Herriko Komunistak.\nAzken aldaketa 22 uztaila 2019(e)an, 19:42(e)tan


Nobela eta poesia ugari, narrazioa urri | Kultura | Berria\nLiteratura. Udaberriko uzta\nNobela eta poesia ugari, narrazioa urri\nMiren Amurizak eta Nerea Baldak lehen liburua emango dute argitara; Beñat Sarasolak, lehen nobela. Patxi Zubizarretak, Joxemari Iturraldek, Eider Rodriguezek eta Pablo Sastrek ere ale bana argitaratuko dute\nMiren Amuriza. ARITZ LOIOLA / FOKU Tamaina handiagoan ikusi\nUdaberria ofizialki heldu aurretik hasten dira editorialak udaberriko uztako aleak aurkezten. Aurkeztuta daude jada, esaterako, Jose Luis Otamendiren Disoluzio agiriak (Susa) poesia bilduma, Patxi Iturregiren Ur biren artean (Elkar) ipuin sorta, Goizalde Landabasoren eta Garazi Goiaren 1.362 km euri (Elkar) gutun trukea eta Uxue Alberdiren Kontrako Eztarritik (Susa) eta Juan Miguel Munarrizen Euskararen genesiaz (Pamiela) saiakerak.\nAurreratutako loreak lore, baina, liburutegietako apalak betetzeko daude oraindik. Aurtengoan, nobelak eta poema liburuak gehiago dira narrazio lanak baino. Azken genero horretan, Miren Agur Meaberen Hezurren erretura (Susa) eta Aintzane Usandizagaren Kabitu ezina (Elkar) aipatu daitezke. Lehendabizikoak liburu ugari argitaratu ditu dagoeneko; lehendabiziko lana du bigarrenak.\nUdaberri honetan estreinako lana emango dute, baita ere, Miren Amurizak eta Nerea Baldak. Amurizaren nobelak Basa du izenburua. Elkarrek argitaratuko du, eta Sabina izeneko emakume baserritar adineko bat du protagonista. Sabina bakarrik bizi da, baserrian, eta zibilizazioaren igurtzi gutxi jaso ohi du. Oso emakume zakarra da, gogorra. Oso harreman estua eta enpatikoa du animaliekin, baina pertsonekin ez. Nobela laburra da.\nBaita Nerea Baldaren opera prima ere: Atzerrian. Pamielarekin argitaratuko du, eta emakumeen erretratuak agertzen ditu bertan.\nEstreinako liburua izan gabe ere, lehen nobela argitaratuko du Beñat Sarasolak. Gaur bertan aurkeztuko du Deklaratzekorik ez. Susarekin plazaratu du, eta bere iraganarekin erabat eten ezinean bizi den protagonista bat dauka. 1990eko urteetan militante politikoa izana da, ez du ia ezer jakin nahi ordukoaz. Gutxien espero duenean atzera bere iraganera ainguratuko du, baina, Poliziaren agerpenak.\nEta nobela sorta osatzeko, Joxemari Iturralde, Joanmari Irigoien eta Patxi Zubizarreta beteranoen aleak ere badatoz udaberriarekin. Pamielarekin argitaratuko du Iturraldek Jamaikako neska. Bertan, emakume abenturazale, bidaiari eta ausart bat da protagonista: Dafne Zorregieta Rondaall. Jamaikan jaioa eta hainbat lekutan bizi izandakoa, Euskal Herrira etortzea erabaki du, ETAren jardunaren osteko haizeek erakarrita, aitona-amona euskaldunen arrastoaren atzetik.\nIrigoienek, berriz, Elkarrekin argitaratuko du Derbia. Izenak berak adierazten duen bezala, kirol norgehiagokan —zehazki, futbolean—ardaztu du, realzale amorratuak diren senar-emazteak athleticzale itsu direnekin elkartuta. 1996an argitaratu zuen Kalamidadeen liburua-ren antzeko tonua darabil idazleak umorezko nobela honetan.\nPatxi Zubizarretak Julien Vinsonen hegaldia plazaratuko du, Alberdaniarekin. Ukitu detektibeskoko nobela horrek gertakari historiko bat du abiaburu: Julien Vinson euskarologoak XIX. mendean Baionatik Iruñera globoz egin zuen bidaia. Karlistadaren arrastoa nabaria zenean egin zuen bidaia Vinsonek, eta Zubizarretak Euskal Herrian bizi izandako emakume filologo italiar bat jarri du haren ingurukoen ikerketan.\nXabier Etxaniz Rojok ere nobela argitaratuko du: Denok gara Google, Ereinekin. Bi errelatok osatzen dute libura. Lehena gaur egun dago girotuta, eta neska baten eta mutil baten arteko maitasun istorioa kontatzen du. Txat bidez komunikatzen dira, eta beren arteko harremanaren gorabeherak azaltzen ditu. Bigarren narrazioa 1936ko iraileko Donostian dago kokatuta, militar kolpisten aldeko indarrek hiria hartu berri dutenean. Narrazio hori lotu egiten da gaur egungoarekin.\nPoesia sorta ere badakar udaberri honek. Castillo Suarezek hamargarren poema bilduma aurkeztuko du Elkarrekin: Irautera. Desamodio eta min sentimenduak iradokitzen ditu, baso giroko iruditeria lagun. Beatriz Txibitek laugarren poemarioa emango du, Mugagabea, Pamielarekin. Etxe berarekin aterako du Jon Gerediagak bere bosgarrena: Urtaroa eta zeinuak. Iñigo Astizek, berriz, bigarren poesia lana emango du Susarekin. Balea Zuriak Pello Otxotekoren zazpigarrena argitaratuko du: Itsas bizimina. Baita DK II. Poesia Lehiaketaren aurtengo irabazlearen lana ere. Hilaren 20ra arte itxoin beharko du poesiazaleak, hala ere, azken horren izena jakiteko, ordura arte ez baitute ezagutzera emango.\nBeste sariketa baten ondorioz argitaratuko du Paloma Rodriguez Miñambresek bere bigarren poesia liburua: Oroimenaren xaflakortasunaz. Iazko Blas de Otero poesia lehiaketa irabazi zuen lan horrekin, eta Ereinek argitaratuko dio.\nSariketa edo bekei lotutako ale gehiago ere loratuko dira sasoi honetan. Aurrerago aipatutako Miren Amurizaren Basa bera, 2017an Igartza beka jasotzetik etorriko da; eta Nerea Baldaren Atzerrian nobela, Getxoko Udalak iaz sortu zuen Ramiro Pinilla saria irabaztetik.\nKattalin Minerren Moio. Izenetik izanera lanaren proiektuak, berriz, iazko Tene Mujika saria jaso zuen. Amaia-Aimar Elosegi Moio gazte transexualaren inguruko kronika eta gogoeta lana da Minerrena. Elosegik bere buruaz beste egin zuen 2007an, eta orduan gertatutakotik gizarteak zerbait ikasi ote duen jakin nahian egindako lana da. Elkarrek argitaratuko du.\nSaria lagun izan ala ez, saiakeren eta kronika liburuen atalean ere izango da zer irakurria aurtengo udaberrian. Eider Rodriguezek, esaterako, literaturaren inguruko hausnarketa eta kritika ez ezik, emakumeek literaturan duten tokiaren inguruko datuak eta emakume idazleen ahotsak dakartza Susak argitaratutako Idazleen gorputzak (egiletasuna ezbaian literaturaren joko zelaian) saiakera laburrean.\nPolitikagintzan nabarmendu izan den Hasier Arraizek, berriz, Maitasun keinu bat besterik ez argitaratuko du Ereinekin, Harkaitz Cano, Kirmen Uribe eta enparauen belaunaldiak errelatoarekiko izan duen jarduna aztertuz: lehen atal batean, kritika literariotik; bigarrengoan, jite politikoagoarekin.\nPablo Sastrek autoeraketaren edo behetik gorako egituraketa politikoaren aldeko aldarria egiten du Komun & haziaren zikloa lanean. Pamielarekin emango du. Txalapartak, berriz, ezker abertzalearen gazte antolakundeen 40 urteko historia bat argitaratuko du. Markel Ormazabal, Irati Sierra eta Xabier Iraola izan dira askoren artean idatzitako ...eta segi aurrera! lanaren koordinatzaileak.\nAngel Errok dietarioaren formulari heldu dio Lerro etena (2004-2018) liburun. Eguneroko ohar hautatuak aurki daitezke bertan, hari kronologikorik gabe, konposizio musikal klasikoen motiboak erabili nahi izan balitu bezala antolatuta. Kontu asko bildu ditu, zirtolari, egunkari honetan egunero argitaratzen duen zutabean ohi duen tonuan.\nIgela argitaletxeak Susanna Tamaroren Bihotza nora, zu hara nobela arrakastatsua argitaratuko du. Fernando Reyk itzuli du. Asun Garikanok, berriz, Carson McCullersen Kafe tristearen balada eta beste istorio batzuk ipuin bilduma euskaratu du Pasazaiterentzako. Alberdaniak Heather Morrisen Auschwitzeko tatuatzailea argitaratuko du, Miel Anjel Elustondok itzulita. Ereinek, Robert Louis Stevensonen Jekyll doktorea eta Hyde jauna klasikoa, Koro Navarrok euskaratuta.\nJosu Zabaletak itzuli du Lidia Txukovskaiaren Sofia Petrovna, SESBeko Terrore Handiaren garaian kokatutako nobela. Katakrakek emango du. Baita bi saiakera ere: Amaia Astobizak euskaratu Silvia Federiciren Mundua berriz liluratuz eta Pello Agirrek itzuli Susan Buck-Morssen Thinking Past-Terror. Islamismoa eta ezkerraren teoria kritikoa.\nAzkenik, Munduko Poesia Kaiera bi gehiago argitaratuko ditu Susak: Cesare Paveserena eta Idea Vilariñorena, Ion Olano Carlosek eta Garazi Arrula Ruizek euskaratuak, hurrenez hurren.


Memoria Historikoaren inguruko ekitaldiak, Lezon | Lezo.eus\nMemoria Historikoaren inguruko ekitaldiak, Lezon\nHainbat omenaldi eta ekitaldi antolatu dira 85.urteurrenean.\n1936ko irailaren 13an frankistak Lezon sartu ziren. Irun suntsitu eta okupatu ondoren, Errepublikaren aurka matxinatutako tropak Donostiarantz doaz, baina Gaintxurizketan eta Jaizkibelen milizianoek eta gudariek bide itxi zieten. Irailaren 13ra arte iraun zuten, egun horretan defentsa-lerroak Lezotik Donostiaraino igarotzen baitira.\nFrankistak gure herrian sartu zirenean indargabetu zuten Udal Korporazioari omenaldia egingo zaie. Bertan, Felix Arriaga Zapirain udal langilea lanean ari zenean, frankistek bonbardaketa batekin erail zuten. Gertatutakoaren 85. urteurrena betetzen da aurten.\nHorregatik, Etxetxo Lezoko Memoria Historikoaren Elkarteak eta Lezoko Udalak hainbat omenaldi eta ekitaldi antolatuko dituzte datozen asteetan.\nIrailak 11, larunbata.\n12:30 1936ko Udal Korporazioari omenaldia (Patricio Lopetegi, Vicente Aierdi, Jose Maria Bengoetxea, Ignacio Pikabea, Venancio Salaberria, Anastasio Salaberria eta Florencio Salaberria), Udalbatza Aretoan (Ekitaldi itxia, prentsa + gonbidatuak bakarrik).\n- Udal ordezkariek eta Etxetxo elkarteko kideek hartuko dute hitza.\n- Ion Gambra, Gipuzkoako Foru Aldundiko Giza Eskubideak eta Kultura Demokratikoaren zuzendaria bertan egongo da. Aintzane Ezenarro, Gogora Institutuko zuzendaria, ekitaldira gonbidatua dago.\n- Hainbat familiar ere bertan egongo dira.\n- Oroimenezko plaka baten inaugurazioa egingo da.\n13:00 Felix Arriaga Zapirain udal langile zenari omenaldia. Frankistak botatako bonbak eraila. (Udaletxeko Plazan). Agurra, lore eskaintza eta oroimenezko plaka baten inaugurazioa. Lezoko ereserkia kantatu da eta koroak beste abesti batzuk interpretatuko ditu.\nUdal ordezkari eta Etxetxo elkartearen adierazpenak egongo dira ekitaldian.\nCOVID-19ak eragindako pandemia dela eta, aforo mugatua egongo da plazan. 150 eserleku egongo dira bakarrik.\n19:30 Haur Erbesteratuak, dokumentala, doan, Gezala Auditoriumean. Armada Frankistaren altxamendutik, eraso militarrek biztanleria zibilaren masa handi bat erbesteratzea behar zuten. Ebakuazio horiek bultzatu ziren, batez ere, “adin txikikoak gerratik urrundu eta hiri irekietako aire-bonbardaketa bereizigabeetatik babestu nahi baitziren”. Haur hauen lekukotzak jasotzen dira dokumentalean.\n17:15 Requiem por un campesino... antzerkia. Gezala Auditoriumean, sarrerak 8 euro.\n1937ko udan, urtebete igaro da Paco del Molino hil zenetik, eta Mosen Millan, bataiatu eta ezkondu zuen apaiza, mutilaren arimaren aldeko requiem meza ospatuko du gaur. Ordubete pasatxo falta da meza hasteko, eta apaiz zaharra, sakristauaren ondoan, senide eta lagunen zain dago.\nKartela 2397.32 KB


shutdown -h now – hack.in#badakigu 4.0\n2021-08-27 2021-08-27 -(e)an bidalia egilea Hack.in#badakigu\nHilabeteak daramatzagu albiste hau nola eman pentsatzen eta erabakia nola bideratu aztertzen. Sinez gaitzazue, ez da erabaki erraza izan.\nIbilbidea 2006-an hasi genuen, herritik eta herriarentzat sortutako erakunde tekno-politiko bezala. Hasiera ez zen erraza izan. Garai horiek erabat desberdinak ziren, orduan arraro begiratzen gintuzten trenean portatilla erabiltzeagaitik, GNU edo Linux hitzak frikiekin lotuta zeuden. Orduko frikoi barre egiten ziguten askok gaur egun GNU eta Linux oso ondo ezagutzen dituzte, beraz, gure lana ondo egin dugulakoan gaude. Umorez gogoratzen dugu ordenagailuen erabileraren etikaren inguruko eztabaidak.\nOrduko egoera aztergu genuen eta teknologia askeak eraldaketa sozialerako ezinbesteko tresna bezala identifikatu. Helburu anitz genituen, besteak beste, teknika jendarteratzea, teknologia libreen erabilera sustatzea, pribatutasunari buruz eztabaidatu eta bere berri ematea, eta, gainera, euskara teknologiaren munduan integratzeko lehen harriak jartzen laguntzea.\nHamabost urte hauetan makina bat ekimen gauzatu ditugu: install party-ak, mota guztietatko tailerrak (hardware eta telekomunikazioak barne), hackmeeting-ak, eta abar. Euskal Herri erditik joan gara pribatutasun tailerrak egiten. Eta nola ahaztu ud4kamp-a?\nBaina atzeko planoko prozesuak baliabide larregi irensten hasi dira 80. hamarkadatik berrerabiltzen dugun gure hardwarean, eta jakin badakigu gure taldeari eskeintzen dizkiogunak geroz eta mugatuagoak direla, ezinbesteko dituen baliabideak ezin eskaintzera heldu arte. Agur esateko unea iritsi dela erabaki dugu. hack.in#badakigu irailaren 16an itxiko da eta bere proiektu guztiak bertan behera geratuko dira (norbaitek proiektu bat bere gain hartu nahi badu gurekin berba egitea dauka jarraipena adosteko). Eta ireki genuen moduan itxiko dugu zikloa, zarata handirik egin gabe.\nHack.in#badakigu itxi egiten da, baina talde hau osatzen dugun aktibistok ez goaz inora, burujabetza teknologikoaren, kultura librearen eta euskararen inguruan lanean jarraituko dugu, gure ekarpena egin dezakegula uste dugun eremu eta lantalde guzti guztietan. Izan ere, hack.in#badakigu-ren itxierak gure konpromezuen berrespena dakar: konprometituta jarraitzen dugu talde honek urte guzti hauetan defendatu izan dituen balio eta jarrera teknologiko eta politiko guztiekin, eta etorkizunean berauek defendatzeko lanean jarraituko dugula adierazten dugu. Modu horizontal, parte-hartzaile eta asanblearioan: herritik eta herriarentzat.\nBukatzeko, bide hau gurekin batera egin duzuen guztiei eskerrak eman nahi dizkizuegu. Asko izan gara eta ibilbide ederra izan da, ez egin zalantzarik. Jarrai dezagun nork beretik denona dena eraikitzen.\nAurreko bidalketaAurrekoa Pribatutasunaren behatokia V1.0: bertsio egonkorrera heldu gara


Ley hipotecaria | Caja Rural de Navarra\nRURAL KUTXAREN HIPOTEKAK\nZure bidaidea, zure hipoteka maileguan\nKontsultatu Nafarroako Rural Kutxak zuretzat dituen hipoteken eskaintza, eta hautatu zure beharretara ongien egokitzen dena.\nEzagutu zein izango litzatekeen zure hilabeteko kuota, eragiketaren gastu guztiak eta maileguaren zenbateko osoa. Deskubritu zure beharretara ongien egokitzen den hipoteka. Erraz eta azkar.\nSimulatu zure hipoteka.\nBai Ruralvia bai Nafarroako Rural Kutxako bulegoetan, Kontratu Aurreko Informazioaren Fitxa (KAIF) eskuratu ahal izango duzu, eta bertan, eskura dituzun produktu guztien ezaugarriak kontsultatu ahal izango dituzu.\nJoan zaitez gure edozein bulegotara, eta han aukera guztiak azalduko dizkizugu, guztia oso erraz ulertzeko aukera emango dizun adibide batez. Eta ziurtatuko dugu beti zure beharretara ongien egokitzen den hipoteka aukeratu duzula.\nHigiezin Kredituen Lege berrian jasotako eragiketei dagokienez, gogoratu tasazioaren gastua bakarrik izango dela zure kargura; gainerakoak Nafarroako Rural Kutxak hartuko ditu bere gain.\nDokumentazioa, ebaluazioa eta emaitza\nEntregatu beharreko dokumentu guztien zerrenda bat emango dizugu, gure Arriskuen Departamenduak eskaeraren azterketa xehea egin dezan, tasazioa barne hartuta.\nKontratu aurreko dokumentazioa\nBehin eskaera onartuta eta kontratua sinatu aurretik, Kontratu Aurreko Informazio berria entregatzen dizugu:\nInformazio normalizatuaren Europako fitxa\nHainbat egoeratan ordaindu beharreko kuotak (tasa aldakorreko eta mistoko hipoteketarako).\nAseguruen baldintzak eta bermeak\nNotarioaren aholkularitza harreraren ohartarazpena\nDokumentazio hori guztia jaso izanaren adierazpena\nNafarroako Rural Kutxak lehendik jaso zenuen Kontratu Aurreko Dokumentazio guztia bidaliko dio Notarioari, eta hura harremanetan jarriko da zurekin bilera bat egiteko, non maileguaren kontratua, ezaugarriak eta baldintzak ulertzen dituzula egiaztatuko baitu.\nNotarioak kontratuaren baldintza guztiak ulertzen dituzula irizten badio, horren berri emango digu, eta mailegua sinatzeko data finkatuko dugu. Aitzitik, notarioak alderdiren bat ez dugula behar bezala azaldu ulertzen badu, eskaera bidaliko digu berriro, eta guk izan ditzakezun zalantza guztiak argitu dizkizugu, eta sinadura eskaera berriro kudeatuko dugu.\nDokumentazioa notariotzara bidali eta hamar egunera gutxienez, maileguaren kontratua sinatzeari ekingo zaio.\nRuralviaren atal pribatuan, zure maileguari buruzko informazio guztia kontsultatu ahal izango duzu, une oro jakin dezazun zer zenbateko ordaindu duzun, zer geratzen zaizun ordaintzeko, zer interes aplikatu diren …\nGainera, interes tasa berrikusteko aldi bakoitzean, kuota berriaren balioaren informazioa helaraziko dizugu.\nInteres tasa aldakorra\nLehenengo 5 urtetik aurrera\n%0, diru itzulketako komisiorik gabe\nLehenengo 5 urteetan zehar\n%0,15 (gehienez ere), aurrez itzulitako kapitalaren gainean, entitateak jasan dezakeen finantza galeraren zenbatekoa gainditzeko aukera gabe.\nInteres tasa finkoa\nLehenengo 10 urtetik aurrera\n%1,5 (gehienez ere), aurrez itzulitako kapitalaren gainean, entitateak jasan dezakeen finantza galeraren zenbatekoa gainditzeko aukera gabe.\nLehenengo 10 urteetan zehar\n%2 (gehienez ere), aurrez itzulitako kapitalaren gainean, entitateak jasan dezakeen finantza galeraren zenbatekoa gainditzeko aukera gabe.\nHipoteka-mailegurako zure bidai-laguna\nDirua aurrez itzultzea osorik edo partzialki


Hilabetero izango diren kontzertuek beti bilduko baitute euskal egileren baten piezaren bat. Bereziak dira baita ere aretoa zein instrumentua. Alde batetik, akustika ezin hobea du Euskal Echea Institutuko kaperak. Bestetik, Argentinan "Kilgen & Son" organo bakarra geratzen omen da eta hori Buenos Aires hiriburuko Sarandi kaleko Euskal Echea-ko kapera honetan dago. Bi baliabide hauek uztartuz, Organo Kontzertu Ziklo bat antolatu du Euskal Echea Institutuak. Emanaldiak hilero izango dira, lehenengo asteazkenean arratsaldeko 7etan eta publiko orokorrari zuzenduta.\nBuenos Aires, Argentina. Apiril honen 6an hasi da Buenos Airesko Euskal Echea Institutuan 2011ko Organo Kontzertu Zikloa. Lehenengo emanaldian, Cristina Garcia Banegas zuzendari eta organo-jotzaile uruguaitarrak Bach eta Piazzolaren piezak biltzen zituen errepertorio polit bat eskaini zien hiriburuko euskal eskola honetako elizara bildutako musika zaleei.\nHorretaz gain, nazioarteko jarduera zabala duen musikari honek XVIII. mendeko Fernando Eguiguren eta Aita Donostia-ren (Jose Antonio de San Sebastian izena ere bildu zuen programak Aita Donostia aipatzerakoan) lanak ere interpretatu zituen.\nZiklo osoan zehar, izen handiko musikariek joko dute Euskal Echea-n. Hurrengo hitzorduan, Enrique Rimoldi organista eta Fernando Ciancio tronpeta-jotzailearen esku egongo da emanaldia.\nMaria de Lourdes Repetto organista uruguaitarra eta Ana Paula Segurola argentinarra ere aurkeztuko dira Institutuko lehenengo solairuan dagoen kaperan, eta geroago Cristina Deanarekin batera, Lagun Onak Abesbatzak eta Jose Maria Gutierrez txistulariak izango dute klasikoei ahotsa eta musika jartzeko ardura.\nKontzertuak hilero izango dira, lehenengo asteazkenetan, arratsaldeko 7etan, Euskal Echea-ren Buenos Airesko egoitzan, Sarandi kalean 735 zenbakian. Sarrera librea eta doanikoa izango da.\n'Gu euskaldunak gara, Euskal Echekoak' abestu zuten ikasleek urte amaiera jaian Buenos Airesen


Kultur proiektuak crowdfunding bidez sustatzeko Meta! programa\nTabakaleran egoitza duen nazioarteko zentroa da, eta zinemaren iraganaren, orainaren eta etorkizunaren inguruko pentsamendua, ikerketa, esperimentazioa eta berrikuntza pedagogikoa lantzen ditu. Gipuzkoako Foru Aldundiak sortua eta finantzatua, EQZE 2017an sortu zen, izaera sutsu eta berritzailearekin. Ikuspegi integrala duten zinemagileen sorrera sustatzeko helburua du; zinemagile horiek errealitate zinematografiko berriak (lan arlokoak, kontzeptualak, sormenekoak, profesionalak) sortzeko gaitasuna izango dute.\nEuskal Itsas Museoa Donostiako Portuan dagoen zentro irekia da. Jendearekiko gertutasuna du, eta modu aktiboan egiten du lan pertsonen eta itsasoaren arteko harremana ezagutarazteko, behin-behineko erakusketen eta kultur dinamizazioko programen bidez. Era berean, Untzi Museoaren helburuetako bat da kanpoko harreman sare bat eraikitzea. Sare horri esker, Euskal Herriko itsas historia eta kulturarekin loturiko ekimenen erreferentea da.


DBH4: mendi irteeren bloga - Kurutziaga Ikastola\nDBH4: mendi irteeren bloga\nekaina 21, 2018\t| Albisteak, DBH\nDBH4ko ikasleek, gorputz hezkuntza eta euskara arloen arteko zeharkako proiektu batean “Mendi irteerak Durangaldean” bloga osatzen dute urtero. Nekane Zubizarreta gorputz hezkuntzako irakasleak dionez, blog moduan 2012. urtean hasi ziren elikatzen nahiz eta aurretik ere proiektua, zelanbait, martxan egon.\nIkasleak taldeetan biltzen dira eta zein irteera egingo duten pentsatu eta prestatu egin behar dute lehenengo. Irteera burutzea eta grafikoki dokumentatzea da hurrengo pausoa. Ondoren dator irteeraren fitxa prestatzea, euskaran lantzen dituzten testu mota ezberdinen lanketarekin lotuta dagoena. Fitxetan ibilbidearen deskribapena, zailtasuna, bidegurutzeen oharrak, garraiobiderik behar den… Danatariko informazioa aurkituko duzue (gainera fitxak PDF deskargarrriak dira).\nDatozen oporretan edo gogoak ematen dizuenean Durangaldean mendi buelta bat eman gura baduzue, eman begiratu bat ikasleek elikatutako blogari eta zuen asmoetara egokitutako plana aurkituko duzue, seguru.\n← Trena margotzen\nJaialdiko argazkiak →


Zinema Euskaraz: Sagu eta Pagu • ZUZEU\nZineuskadik sustatzen duen Zinema Euskaraz programak “Sagu & Pagu” pantailaratuko du bihartik aurrera, gaur Durangoko Azokan estreinaldi aurrea izango duen filma.\nEstreinaldi aurrea: GAUR, 17.30ean Durangoko Azokako IRUDIENEAN\nEngin Bastürk-ek zuzendutako filme honek adiskidetasuna, errukia eta elkartasuna goratzen ditu, garrantzi handiko gaien bitartez: ur eskasiarena edo arriskuan dauden animaliena, eta etorkizunean gizakiok jasan dezakegun lehortearena.\nEskualdeko izakiak egarriz eta goseak hilik egon dira luzaro eta zerbait egitea erabaki dute egoera negargarri horri amaiera emateko. Dortoka batek gidatuta, altxorraren bila doaz, hark orain dauden egoera larritik aterako dituen itxaropenarekin. Bidaiaren etapa bakoitza abentura berri bat izango da animalia-taldearentzat.\nAurten, 12 film lagundu ditu programak diruz. Azken hirurak aurki helduko dira zinema aretoetara: “Oihaneko kuadrila”, “Early Man” eta “Maya erlea”.\nanimazioa, umeak, zinea, Zinema euskaraz


Rafa Rueda eta Gabriel Aresti\nRafa Ruedak sarritan musikatu ditu euskal idazleen poemak. Oraingo honetan Gabrielen lekua proiektuaren harira jantzi ditu doinu eta ahotsez Gabriel Arestiren zazpi testu: sentikarian jotzen dituen sei kantak eta bat gehiago entzun daitezke titulu berarekin kaleratu den disko-liburuan. Haien artean da Poema musikatuak atalean entzun dezakezuen "Egia bat esateagatik".\nAndoni Arcilla eta Koldo Izagirre\nAndoni Arcillak 2011ko abenduan kaleratu zuen Hilkorra ez banintz (Gaztelupeko Hotsak) izeneko diskoa. Bertan jazz doinuak ziren nagusi, idazle hauen poema eta kantuekin uztarturik: Jon Mirande, Hedoi Etxarte, Koldo Izagirre, Angel Erro, Itxaro Borda, Anna Akhmatova eta Rikardo Arregi Diaz de Heredia. Lehenago Etxarterekin berarekin entzun ahal izan genuen Arcilla pianoa jotzen, Suzko lilia liburua aurkezteko egindako errezitaldietan. Hemen entzun dezakezuena, Izagirreren ‘Bolueta-Sestao 06.13’ poemarekin egindako kanta da.\nJon Minerrek Leire Bilbaoren testu bat musikatu du: Scanner (Susa, 2011) liburuko 'Oinen arteko hutsunea' poema. Jarraian entzun eta irakurri dezakezue.


EAJk edukiera mugatuarekin ospatuko du Alderdi Eguna | Politika | Berria\nEAJk edukiera mugatuarekin ospatuko du Alderdi Eguna\nEkitaldi politiko «xumea» izango dela iragarri dute. Igandean ospatuko dute, Forondan, 12:00etatik aurrera.\nIñigo Urkullu 2019ko Alderdi Egunean, Forondan. Jaizki Fontaneda/FOKU Tamaina handiagoan ikusi\n2021eko irailak 23 18:09\nEAJk igandean, irailak 26, ospatuko du 45. Alderdi Eguna, Forondako zelaietan (Gasteiz). Alderdiak adierazi duenez, ekitaldiak edukiera murriztua izango du; 12:00etan hasiko da, eta ekitaldi politiko «xumea» izango da.\nAndoni Ortuzar EAJko Euzkadi Buru Batzarreko presidenteak, Iñigo Urkullu Eusko Jaurlaritzako lehendakariak eta Aitana Agirre EGI gazte erakundeko kideak hitz egingo dute Alderdi Egunean, eta edukiera beteta dago dagoeneko. Ekitaldia zuzenean ikus daiteke EAJren webgunean eta alderdiaren sare sozialetan.\nEkitaldi honekin, EAJk koronabirusa baino lehenagoko «espazioak eta jarduerak» berreskuratuz joatea du helburu, «zuhurtziaz eta sen onez» jokatuz. Topaketan, gainera, alderdiak hurrengo hilabeteetara begira garatuko duen lan politikoa azalduko du; besteak beste, adierazi du «euskal emakume eta gizonok krisi honetatik are indartsuago» ateratzeko lanean jarraituko duela.


Dibortzioaren kronograma: zer espero eta zenbat denbora behar du prozesuak? - Dibortzio Prozesua\nEzkontza Zin BikainakIntimitate Emozionala EzkontzanAldi Baterako Urruntzeko AginduakEzkontza LizentziakMaitasuna Eraikitzen EzkontzanEzkontza Eta EkintzaileakIdeia Eta Aholku ErromantikoakLegezko Ezkontza AdostasunaDibortzio ProzesuaJaio Aurreko Akordioak\nNagusia / Dibortzio Prozesua / Dibortzioaren kronograma: zer espero eta zenbat denbora behar du prozesuak?\nDibortzioaren kronograma: zer espero eta zenbat denbora behar du prozesuak?\nDibortzioak jende gehienak konturatu baino denbora gehiago behar du. Prozesuak urtebete baino gehiago iraun dezake, batez ere aktibo esanguratsuek edo haurrek parte hartzen badute. Hona hemen dibortzioaren denbora lerro tipikoaren laburpena.\nNormalean banantze aldia eskatzen da\nEstatu askotan legeak ez du onartzen bikoteek auzitegira joatea eta dibortziatzea borroka handi baten ondoren berehala. Bikotea normalean urtebete edo banandu behar da dibortziatu ahal izateko. Banantze baldintza horri dibortzioa baino lehen 'itxaronaldia' deitzen zaio batzuetan. Normalean bikote batek 'bananduta eta bananduta' bizi behar du itxaronaldi horretan, eta horrek esan nahi du normalean ezkontide batek kanpora joan behar duela. Bikotea zortzi hilabeteren buruan adiskidetu eta lo egiten bada, berriro hasi beharko dute urtebeteko beste itxaronaldi batekin.\nZenbait estatu itxaronaldia murrizten edo ezabatzen ari dira. Adibidez, Virginia bikote batek urtebetez banandu behar du dibortziatu ahal izateko, ezkontide batek delitu, adulterio edo beste edozein ekintza txarrik egin ezean. Salbuespen bat dago, hala ere, eta bikotea dibortziatu egin daiteke sei hilabetez bananduta egon ondoren banatutako akordioa sinatuta badute eta tartean seme-alabarik ez badago. Maryland are gehiago erraztu du eta seme-alabarik gabeko bikoteen itxaronaldia guztiz ezabatu du.\nnorbait nola maitemindu zurekin\nEzkontide batek edo biek dibortzioa eskatu behar dute\nHemen dibortzioa modu desberdinetan joan daiteke. Ezkontzen ez den dibortzio batean, bi ezkontideek dibortzioa eska dezakete elkarrekin eta epaileak epaileak azkar onar ditzakeen ondasunen banaketa eta zaintza proposamena aurkez diezaiokete.\nDibortzioa eztabaidatzen bada, ezkontide batek (edo ezkontide horren abokatuak) eskaera aurkeztuko du eta gero beste ezkontideari 'zerbitzatuko' dio, 'zitazioarekin' batera. Dokumentu horiek beste ezkontideak erantzutea eskatzen dute. Orduan, ezkontide bakoitzari 'aurkikuntza' eman ahal izango zaio, beste ezkontideari informazioa eta agiriak eskatzeko baimena emanez. Normalean alde bakoitzak zenbat diru eta bestelako aktibo dituen jakiteko erabiltzen da.\nBorondatezko likidazioaren bidez ebatzitako ondasun eta zaintza arazoak\nBikote gehienak akordio batera helduko dira. Horrek esan nahi du ados jarriko direla zein ezkontidek gorde behar dituen ondasunak, eta zaintzak eta bisitak beren seme-alabentzat nola funtzionatu behar duten. Askotan bitartekari batek edo beste hirugarren neutral batek likidazioa negoziatzen laguntzen du. Alderdien akordioa epaile bati aurkeztu behar zaio, honek berrikusiko du eta bidezkoa dela ziurtatuko du. Epaileek bereziki kontuz ibiltzen dira dibortziatutako bikoteak seme-alabak behar bezala artatzen dituela ziurtatzeko. Alderdiek ezin badute konpondu, orduan epaile edo arbitro batek ondasunen banaketa, zaintza eta bestelako gaiak erabaki beharko ditu.\nelkarrekin bizitzearen desabantailak\nEpaiketa edo arbitraje batean, ezkontide bakoitzaren abokatu batek arrazoituko du bere bezeroak zergatik lortu behar dituen zenbait ondasun edo zaintza eskubide batzuk izatea. Lekukoak deitu ahal izango dituzte eta epaitegiari agiri froga emango diote. Froga arruntak ezkontide bat haurrari aktibo edo mezu elektronikoak ezkutatzen saiatzen ari dela erakusten duten banku erregistroak izango dira, haurrak guraso zehatz batekin bizitzea nahiago duela erakusten dutenak. Froga guztiak entzun ondoren, epaileak dibortzio dekretua emango du, haurren zaintza, bisita, haurren mantenimendua, ezkontidearen laguntza eta ondasunen banaketa finkatzen dituen dibortzio dekretua.\nezkontzako intimitate emozionalik ez\nharreman emozionalen beharrizanak


Arrigorriagako Udala - Euskarak protagonismo berezia izango du 2018ko Madalenetan\nEuskarak protagonismo berezia izango du 2018ko Madalenetan\n2018ko Madalenak uztailaren 19an hasiko dira, 20:00etan. Ordu horretan, Aritz Berri Dantza Taldeak, zeinak aurten hogei urte betetzen baititu, txupinazoa botako du, eta pregoia irakurriko du. Pregoian, hain zuzen, babesa agertuko dio “Euskaraldia, 11 egun euskaraz” proiektuari. Dantza Taldeko kideek Ahobizi eta Belarriprest pertsonaien laguntza izango dute, eta ondoren pertsonaia horiek herrian zehar ere ikusi ahal izango ditugu, jai-giroan murgilduta.\nEuskararen normalkuntzaren aldeko ekimen honek egitarauko beste hainbat ekintzatan ere izango du lekua. Gainera, informazio-mahai bat jarriko da ostiralean, hilaren 20an, Udaletxeko plazan. Bertan, tokiko batzordeko kideek informazio zehatza emango diete interesdunei, eta Ahobizi edo Belarriprest gisa izena emateko aukera egongo da.\nPlazan banderatxoak jarriko dira lehen egunetik eta udal-eraikinek Euskaraldiarekin lotutako apaingarriak izango dituzte. Ostalaritza-establezimenduek ere bat egingo dute kanpainarekin: “Hemen ahobizi/belarriprest gara” mezua duten pegatinak jarriko dituzte eta txapak banatuko dira tabernetan eta bertso-bazkarian. Horrez gain, batzordeko kideek uztailaren 22ko (igandea) playback-ean parte hartuko dute, lehiaketatik kanpo. Helburua da ekimena musika ezaguna eta erraz ikasteko moduko hitzak dituen abesti baten bidez ezagutaraztea, euskara dantzan jartzeko.\nJende artean Euskaraldiari buruzko informazioa banatzen arituko dira zenbait pertsona; izan ere, ekimenaren helburuetako bat da, besteak beste, euskarak lekua izatea festetan, giro onean, ligatzeko garaian, dantza egitean, kuadrillen artean, jolasetan eta, azken batean, dibertsioan.


“Konpentsatu” | Angelu itsua\nHasiera » Azpiegiturak » “Konpentsatu”\nJaizkibelgo labarrak (Arg.: Dani Blanco)\nKalteak ez dira nolanahikoak izango haiek ere onartu dituztenerako, baina lasai, konpentsazio neurriekin eragina “kritikoa” izatetik “gogorra” izatera pasako da eta. Zeinekin konpentsatuko dute itsas labarrean, kaletan, faunan, uraren kalitatean, basoetan, errekatan… egingo duten desagerpena? Txantatatxan… Pasaiako badia erregeneratuko dute. Horrela, hondartza eta kala bat atonduko dute jendearentzat –hori falta zitzaion Pasaiari benetako herri turistiko bat izateko–, baina batez ere urbanizazioari emango diote garrantzia. Operazioa borobila da: badiako aktibitateak kanpo portura eraman eta barruan geratzen den lekuan errentagarria aterako den proiektu bati ekin –Herrerako etxebizitzak, adibidez–, irabazitako diruaz kanpo portuaren zati bat finantzatu ahal izateko. Eta bide batez, ingurumenean egindako kaltea “konpentsatzen” dute.\nAstekari honi Pasaiako herritarrek azaldu zioten ezin dela badiaren erregenerazioa kanpo portuarekin baldintzatu, bada horixe egingo dute, bazterrean utziaz portua badiarekin uztartzeko alternatiba. PPAkoak ez dira inozoak, eta ingurumen txostena portuaren datu positiboekin batera eman dute: hainbat urtetako geldialdi eta beherakaden ondoren, trafikoa %15 igo da eta urte bukaerarako 4 milioi tona mugitzea espero da. Kolapsoa gertu omen dago… Ingurumen Iraunkortasunerako Txostenak, aldiz, dio hogei urteren buruan trafikoa 9,5 milioi tonakoa izango omen dela; baina gaur egungo portuaren ahalmena 13,5 milioi tonakoa da. Orduan, zertarako behar da kanpo portu bat? Ba al du zentzurik kanpo portuak haren tamaina erdira jaitsi zutelarik? “Bai”, diote agintaritzakoek, “badia erregeneratzeko ezinbestekoa da”.\nBeraz, hil ala bizi, zu edo ni… “Se trata de primar al ser humano sobre la naturaleza o viceversa” zioen atzo Gipuzkoako egunkari batek. Baina benetan badago oraindik norbait pentsatzen duenik mundu finitu honetan gizakia naturaren gainetik dagoela? Jaizkibelgo txikizioa ezin da “konpentsatu”. Oteizaren maisulan bat izorratu eta haren ordez komun publiko bat egitea bezala da hori. Adar jotze bat.


Adituen aholkuak gurasoentzako baliabide ERA Eskolan - ERA\nAdituen aholkuak gurasoentzako baliabide ERA Eskolan\nERA Eskolen bigarren edizioko hitzaldiak ikusgai daude jada ERA.eus-en Youtube kanalean, baita webgunean Baliabideetan ere, Gurasoentzako Aholkuetan azpiatalean: hiru hizlarik parte hartu dute eta hitzaldi bana eskaini dute euskaraz eta beste bana gaztelaniaz. Hitzaldi bakoitza 3 bideotan banatuta dago, elkarri lotuta dauden hiru gai, eta hiruren artean ordu erdi inguruko saioa osatzen dute.\nPaula Kasares soziolinguistak “Familia euskaldunetan euskara sendotzeko arrazoiak eta bideak” hitzaldia eman zuen. Hauexek izan ziren landutako gaiak:\nEuskararen transmisioa: mitotik errealitatera.\nZergatik da garrantzitsua euskararen arloan guraso aktiboa izatea?\nFamiliaren esku dagoena: motibazioa eta euskara erabiltzeko aukerak.\nYolanda Olasagarre irakasleen trebatzailea da eta bere hitzaldian honako hau izan zuen hizpide: “Familia eta eskola norabide berean eta sintonia berean”. Gainerako hitzaldiak bezala, berea ere hiru bideotan antolatuta dago:\nBakoitzak berea, denon artean dena.\nZergatik sustatu ahozko gaitasuna eta motibazioa familian.\nNola egin ahozko gaitasuna eta motibazioa familian aberasteko?\nGaltzagorri elkarteko Intza Alkain azken hizlaria izan da eta honatx bere hitzaldia: “Haurrak euskarazko irakurketara zaletzeko gako eta dinamikak familientzat”:\nZer da irakurketa zaletasuna? Zaletasunaren eta gaitasunaren arteko aldeak.\nNola zaletu euskarazko irakurketara? 5 gako etxetik eragiteko.\nIrakurzaletzeko euskarazko liburuak eta baliabideak.\nII. ERA Eskola osorik, euskaraz (eta hemen gaztelaniaz):


ENPRESEI KONTSULTA. 2030erako Garapen Iraunkorreko Estrategiari laguntzeko.\nGizarte Eskubideen eta Agenda 2030en Ministerioa lanean ari da Garapen Iraunkorraren 2030erako Estrategia definitzeko. Estrategia horrek lehentasunezko eraldaketa eta politika publikoak identifikatuko ditu, Agenda 2030 lortzea bultzatzeko, Covid19-ren osteko berreskurapenaren testuinguruan.\nEsparru horretan, eta Nazio Batuekin lankidetzan, kontsulta-prozesu bat ireki da, enpresa guztiek zuen begirada eta proposamen estrategikoak eman ahal izan ditzazuen.\nEstrategia hau definitzeko lehen urratsa online inkesta ireki hau betetzea da, enpresa guztiak betetzera deituak zaudete, zuen izaera, sektorea edo titulartasuna edozein dela ere. Horren bidez, ahalik eta ikuspegi adierazgarriena lortu nahi da, tamainari, sektoreari eta kokapen geografikoari dagokienez.\nHorregatik, Oarsoaldeko enpresek zenbat eta parte-hartze handiagoa izan, orduan eta hobeto ordezkatuta egongo da gure eskualdearen egoera; beraz, bai Errenteria, Lezo, Oiartzun eta Pasaiako Udalek, bai Oarsoaldea Garapen Agentziak, bertan parte hartzearen garrantzia azpimarratu nahi dugu.\nProzesuaren lehen etapa honetarako epea irailaren 27a da.\ninkesta betetzera animatzen zaituztegu.


Txakolin eguna ospatuko dute Natxituan, zapatuan eta domekan - Busturialdeko Hitza : Busturialdeko Hitza\nTxakolin eguna ospatuko dute Natxituan, zapatuan eta domekan\nHerritarrek herritarrentzako egindakoa. Horrelakoa da lehenengoz duela hamar urte egindako Natxituko Txakolin eguna, Angelutxun mahasti txiki bat dela-eta «jendea batzea eta domeka eguerdi alai bat antolatzea» bururatu baitzitzaien orduko hartan Natx...\nHerritarrek herritarrentzako egindakoa. Horrelakoa da lehenengoz duela hamar urte egindako Natxituko Txakolin eguna, Angelutxun mahasti txiki bat dela-eta «jendea batzea eta domeka eguerdi alai bat antolatzea» bururatu baitzitzaien orduko hartan Natxituko jai batzordeko kideei. Aurten, ordea, barritasunak dakartza Txakolin egunak, domekan ez ezik zapatuan be izango baita jarduerarik.\nZehazki, txakolin dastaketa antolatu dute egun horretarako. 12:00etan batuko dira, Bodegoian. Taberna horretan bertan emon behar izango da izena, 3 euro ordainduta.\nDomekan, ostera, Natxituko Bolatokian elkartuko dira, Jabier Zillonis txakolingileak ekoiztutakoa bakailaoagaz batera dastatzeko. Gainera, 12:15ean Elantxobeko trikitilariak ariko dira giroa alaitzen. Ostean, 13:00etan, Onintza Enbeita eta Gorka Lazkano bertsotan ariko dira.


Diru-itzulpenak - Aitor Bastarrika\nAitor Bastarrika / Diru-itzulpenak\nNola itzuli eskari bat?\n1. Eskaeraren erreferentzia zenbakia apuntatu\nEskaeraren erreferentzia zenbakia lortu beharko duzu. Aitorbastarrika.com-en kontua izanez gero, hasi saioa kide bezala eta “Eskariak” atalean sar zaitez. Hemendik eskariaren erreferentzi zenbakia jakin ahal izango duzu (Adb.: #5657). Konturik ez baduzu, lasai, erosketa egitean bidali genuen emailean agertuko da. Idaztea garrantzitsua da.\n2. Bidalketa antolatu\nEskariaren erreferentzi zenbakiarekin, orrialde honetan aurkituko duzun inprimakia bete beharko duzu, edo nahiago baduzu e-posta bat bidali diezagukezu reclamaciones@localhost.-era. Eskariaren erreferentziaz gain, produktu guztiak edo bakar batzuk itzuli nahi dituzun adierazi beharko duzu. Azken kasu honetan, adieraz itzazu jasotako produktuen erreferentziak, produktu horien orrian aurkituko dituzun SKU kodeaz baliatuz. Gogora ezazu modelu edo tamaina bakoitzaren aldaketak erreferentzi desberdina daukala, hortaz, ziurta zaitez erreferentzia egokia jartzen duzula. Presta ezazu zure paketea erreferentzi gisa 'Devolución AB+ Izena + Eskaeraren erreferentzia zenbakia' jarriaz. Bi erosketa desberdinen produktuak itzuli nahi badituzu, bi itzulketa desberdin egin itzazu mesedez modu egokian gestionatu ahal izateko.\n3. Zure posta bulegoa\nBila ezazu gertuen daukazun posta bulegoa eta itzultzea pentsatu dituzun gaiak helbide honetara bidalizkiguzu: Illarrabide, 84 - 20018 Donostia - San Sebastián. Gipuzkoa. España.\n4. Diru itzulketa\nItzultzen dituzun produktuak, biltegian begiratu eta gero, diru itzulketa notifikazio bat jasoko duzu posta elektroniko bitartez. Diru itzulketa eskaera egin den AitorBastarrika.com-eko erabiltzaile kontu berean egingo da kupoi antzera, etorkizunean egindako erosketetan erabili ahal izateko. Errejistratu gabe baldin ba zaude, zure e-postara bidaliko dizugu kupoia. Gogora ezazu erosketa eta itzulketan erlazionaturiko e-postarekin bakarrik erabili ahal izango duzula kupoia.\nInprimaki bidezko itzulketak\nOnartu Salmenta baldintzak.\nEskaera jasotzen duzunetik, gehienez 14 egun dituzu itzulketa bat eskatu ahal izateko.\nDIRU ITZULKETA (itzulketa jaso ostean)\n(Zure e-postari loturiko erosketetan azalduko den zenbatekoa noiz erabili izango duzu).\nItzulketa bideratzen dugunean, helbide honetara bidali beharko dituzu produktuak:\nProduktuak jaso eta guk bidalitako kondizio berdinetan daudela egiztatzen dugunean, itzulketa egiteari ekingo diogu 14 egunetako epean**.\nITULKETAK EGITEKO KUDEAKETEN IRAUPENA\n*Kontutan izan, itzulketetarako aurrerago adierazitako epea batez besteko batean oinarritzen dela. Oporraldi eta merkealdi garaietan, itzulketa kudeaketek iraupen luzeagoa izan dezakete.\n**Zure itzulketa baliozkotu ondoren, itzulitako erosketan azaldutako helbide elektronikoan, beherapen bat azalduko da. Modu honetan, berriz zure erabiltzaile eta pasahitzarekin gure web. horrira sartzean eta eskaria egitean (edo eta identifikatu gabe erosketa egitean zure e-posta sartzean), kupoi formako beherapena erabilgarri izango duzu.Klika ezazu kupoian erosketaren prezioan atxiki dadin. Kupoia zenbatekoa agortu arte erabil daiteke (automatikoki eguneratzen joango da)\nAitorBastarrika.com denda onlinean erositako produktu guztiak, 14 egunetako epean itzul daitezke behin jaso eta gero.\nBidalketa gastuen itzulketa, honen eskaeraren zergatiari loturik dago. Honi buruzko informazio erantsia hurrengo ataletal aurkituko duzu. Itzuli ezin diren gaiak Oinak kolekziokoak dira, higiene kontuegatik.\nKontuan izan eskaera berdineko gaiak itzul ditzakezula pakete berdinean. Eskaera desberdinetan egin diren gaiak itzuli nahi badituzu, arren, itzulketa eskatu duzun bezala bereizirik bidali. Era honetan, itzulketa behar den bezala egitea berma dezakegu.\nItzulitako merkantziaren egoera normala izan behar da (dendetan jantziak probatzen direnean bezala), eta etiketa originala eduki beharko du. Erabili edo eta garbitu diren merkantziak ez ditugu onartuko.\nBidalitako merkantzia erabileragatik hondatu bada, guk erabakiko dugu itzulketa eskubidea.\nFabrika akatsak edo AitorBastarrika.com-ek egindako nahaste baten ondorioz egindako itzulketa eskaera bat egin nahi ba duzu, eskaeraren zein bidaltze kostu guztiak itzuliko dizkizugu, jantziak gure biltegian bueltan jaso bezain laster. Diru itzulketa, eskaera egin den kontu berdinera bueltatuko da, itzulketa egin eta biltegian jaso denetik, gehienez, 14 egunetara.\nBeste arrazoiren batengatik edo eskaera, ordainketa egin eta gero atzera botatzen ba duzu, ordainketa guztiak zure AitorBastarrika.com-en daukazun kontuan ingresatuko dugu kupoi eran etorkizunean egin nahi dituzun erosketetan erabili ahal izateko, administrazio gastuak barne. Baina bidalketa gastuak ez dira itzuliko, eta edozein kasutan, produktuen itzulketaren baieztapena eta biltegian jasotze epea 14 egunetatik pasatzen ez bada.\nProduktuak gure biltegian hartu eta egoera onean daudela egiaztatu ostean, posta elektroniko bat jasoko duzu, diru itzulketa egin dela adieraziz. Diru itzulketa kupoi eran azalduko zaizu zure erabiltzaile atalean sartu bezain laster. Erosketa batean zenbateko osoa erabiltzen ez baduzu, etorkizunean egin nahi dituzun erosketetan erabili ahal izango duzu kupoia gastatu arte.\nErregistratu gabe bazaude eta gonbidatu bezala erosketa bat egin baduzu,posta elektronikoz iritsiko zaizun deskontu kupoi bat eskainiko dizugu etorkizunean egin nahi duzun edozein erosketatan erabili dezazun. Kupoiaren kodea adierazi beharko duzu. Sistemak kupoiaren kodea baliotzat har dezan, garrantzitsua da itzulketa egiteko erabilitako e-posta helbidea jartzea.\nItzulitako gure produktuak biltegian jaso eta duten egoera ikusi arte ez dugu diru itzulketarik egingo.\nBidaltze gastuak ez dira itzuliko edozein kasutan AitorBastarrika.com-en akatsa ez bada.\nOinak kolekzioko artikuluak ezin dira itzuli higiene kontuegatik.\nErosi nahi dituzun produktuen diseinu eta tamaina egokia aukeratu nahi ba duzu, gure produktuaren deskripzioa kontsultatzea iradokitzen dizugu. Bertan, aukeratu duzun artikulua txikia, zabala edo zure tailakoa den ikusi ahalko duzu.\nGaur egun ez dugu aldaketa zerbitzurik eskaintzen. Diru itzulketa, paketean biltegira iristen den unean egingo da, itzulketa, eskaera jaso eta 14 egun baino lehenago egiten bada. Itzulketa* normal bat egin ahal izango duzu eta erosketaren balioa duen kupoi bat eskuragarri izango duzu erosketa berri bat egiteko.\n*Bidaltze gastuak ez dira barne egongo


Mendi eta natura jardunaldiak antolatu ditu Ganekogorta taldeak zazpigarrenez - Aiaraldea.eus\nMendi eta natura jardunaldiak antolatu ditu Ganekogorta taldeak zazpigarrenez\nIzar Mendiguren Cosgaya 2018-12-05 07:28 Kirola Okondo\nAbenduaren 13tik 31 arte hainbat jarduera egongo dira: hitzaldiak, dokumentala edota Mendizale Eguna, besteak beste.\nGanekogortara ibilaldia egingo dute abenduaren 31n. / Aiaraldea.eus | Ikusi handiago | Argazki originala\nGanekogorta mendi taldeak Mendi eta naturari buruzko VII. Jardunaldiak aurkeztu ditu. Abenduaren 13an izango da lehen hitzordua, eta abenduan zehar garatuko dira gainontzekoak.\nBi hitzaldi eta ikus-entzunezko bat\nDatorren ostegunean -abenduaren 13an- bi hitzaldi egingo dituzte. Aurrenekoan gaztainak izango dituzte hizpide, Iñaki Garcia Uribe mendi ikerlariaren eskutik. Bigarrenean, berriz, Enrique Arberas Mendibil biologoaren Los últimos pastores de la Sierra Salvada dokumentala ikusiko dute, 19:30ean, hain zuzen. Astobiza txakolindegiak jasoko ditu bi ekintza horiek. Antolatzaileen hitzetan, gainera, luntxa egongo da ondoren: "Doako pintxopotea eskainiko diegu bertaratzen direnei".\nBestalde, abenduaren 16an gauzatuko dute Mendizale Eguna. Aurtengoan Nafarroara joango dira, Eskintza gailurrera igotzeko asmoz.\nUrte amaierako jaia, aldiz, Ganekogortan egingo dute. 9:30ean abiatuko dira mendizaleak Landetatik, eta 11:00etan aurreikusi dute iristea tontorrera. "Gosaria, topa eta talde argazkia egingo ditugu bertan. 14:00etarako Okondon egongo gara", erantsi dute.\nOkondo / Kirola\nBe Mad Tv telebistan eskainiko dute Aratz Garmendiaren hurrengo borroka


Eguaztenean manifestazioa eta bi orduko lan uzteak deitu ditu LAB sindikatuak - Arrasate - Goiena.eus\nEguaztenean manifestazioa eta bi orduko lan uzteak deitu ditu LAB sindikatuak\nXabi Gorostidi 2018-05-28 16:00\nMaiatzaren 30ean, manifestazioa egingo du LAB sindikatuak Arrasaten. Estatalizazioa = Prekarizazioa eta Hemen lan egin, hemen erabaki lelopean egingo dute, euskal lan esparru propioa eta erabakiak hartzeko subiranotasuna aldarrikatzeko. Sindikatu abertzalearen manifestazioa Seber Altube plazatik abiatuko da, 12:30ean.\nHona hemen sindikatu abertzaletik helarazi duten oharra bere osotasunean:\n1.- INBOLUZIO POLITIKOA eta SOZIALA = PREKARIZAZIOA\nBizi eta Lanaren prekarizazio prozesu bat inposatzen ari dira, Estatua lideratzen ari den inboluzio politikoaren barruan.\nInboluzio politikoak hainbat alde desberdin ditu (diskriminazioa, prekarizazioa, pobretzea, pentsioak erasotzea, erreformak, zerbitzu publikoen murrizketak, ...)\nArlo laboralean prekarizazioa inposatu nahi digute eta horretarako patronala, botere politiko eta botere ekonomikoaren arteko aliantzak prekarizazio prozesu oso bat jarri du martxan, langileen lepora patronala eta botere ekonomikoaren irabaziak bermatu eta handitzeko helburuarekin.\nBaina bizitzen ari garen prekarietate prozesu honek, erantzun orokor bat ere behar du, kalera atereaz lan zentruetan bizitzen ari garen egoera.\nPrekarizazio prozesu honek era desberdinen bitartez inposatzen ari zaigu: lan erreformak, borrokaren kriminalizazioa, greba eskubideren kontrako erasoak, estatalizazioa, ...\n2.- ESTATALIZAZIOA = PREKARIZAZIOA\n2.1.- Zer da?\nBertako langileoi estatu mailako lan baldintzak aplikatzeko estrategia, bertako lan hitzarmenek arautzen dituzten lan baldintzak ez betez eta gureak baino merkeagoak eta okerragoak diren lan baldintzak estatalak inposatuz. Azken 7 urteetan (errefromak indarrean sartu direnetik hona) estatuko hitzarmena aplikatzen zaien lagile kopurua %21tik %34ra pasatu da. Estatuak hartu duen erabaki estrategikoa da.\n2.2.- Noiz hasi da?\n2008aren aurretik ere, ez genuen aukerarik Euskal Herrian lan harremanak arautzeko: Estatu mailan ezartzen zen lan legedia. Baina bertako lan hitzarmenen bidez, negoziazio eremu propio bat mantendu eta lan baldintzak duintzea lortu izan dugu. Halere, baziren hainbat sektore bertako hitzarmenik gabe. 2008ko krisiaren aitzakian, estatalizazio eta prekarizazio prozesuari bultzada handia ematen zaio. Hiru mugarri nagusienak honako hauek izan dira: PSOEk ezarri eta EAJk bide emandako Negoziazio Kolektiboaren erreforma, PP eta UPNk ezarritako Lan Erreforma eta PSOE nahiz PPk ezarritako austeritate neurriak.\n2.3.- Zer helburu eta ondorio ditu?\nAlde batetik langileon lan baldintzen okertzeak dakarren merkatzearekin, patronalaren etekinak biderkatzen jarraitzea. Bestetik, bertoko langileok eta sindikatuak gure lan baldintzak arautzeko dugun erabakitzeko eskubidea ukatzea, Madrileko sindikatu eta indar korrelazioen araberako lan baldintzak\n2.4.- Nola garatzen ari da?\nEstatalizazioa = prekarizazioa lau eratara eramaten ari dira aurrera:\nZentralizatuz. Estatu mailan adosten diren lan hitzarmenetan, gurean negoziazio eremuak debekatuz (hainbat estatu lan hitzarmenetan jasota dago herrialde mailan sektoreannegoziaziorik egiteko debekua) edo estatu mailako lan hitzarmenetan hainbat gai bereganatuz, bertako lan hitzarmenetan negoziatu ezin daitezkeen gaiak, gure lan hitzarmenak edukiz hutsituz.Patronal estatala, CCOO eta UGTren eskutik heltzen zaigu eraso mota hau, bertako langileen lan baldintzak okertzen eta prekarizatzen ari direla jakin arren. Eraso honi aurre egiteko sortu zen EAEn Akordio Interprofesionala, indarrean dauden hitzarmenei aplikatzeko lehentasuna emanez, eta gure lan hitzarmenak, indarrean egonez gero, babestu eta aplikatzen jarraitzeko ahalbidetz. Nafarroan ere saiatu ginen AI bat egiten, baina CEN, CCOO eta UGTk ez zuten nahi izan, estatalizazioari aurre egiten ziolako. Bertan gure lan baldintzak arautzeko dugun erabakitzeko eskubidearen kontrako eraso argia.\nNegoziazio kolektiboa blokeatuz. Bertoko patronalek (CFBSK, ADEGI, CEBEK, SEA eta CEN) erabiltzen duten estrategia, nagusiki EAEn (Nafarroan UGT eta CCOO prest baitaude lan hitzarmen merkeak sinatzeko). Hitzarmen bat ez bada berritzen, bere ultraktibitatea amaituta, estatu mailako hitzarmen bat aplikatzeko aukera ematen du. Gauzak horrela patronala negoziazioak blokeatzen ditu, estatu mailako lan baldintzak aplikatzeak sortzen duen presioa bere alde izateko. Dualidadea sortzen du, langile “zaharrei” lehengo soldata aplikatzen jarraitzen zaiolako, hori bai, izoztuta, eta kontratazio berriei estatu mailako soldata, askoz bajuagoa dena. Langileen %22ak soilik du hitzarmena berritua. Beraz %78ak estatalizazioaren mehatxupean daude. Orain berritua izateak ez du esan nahi etorkizunean arazorik izango ez dugunik. Orain indarrean dagoen hitzarmena, indarraldia amaituta, ez bada berritzen, estatalizazioaren menpe egongo da. N\nNegoziazio eremu berriak irekitzea ukatuz. Badaude hainbat eremu beti aplikatu izan zaiela estatu mailako lan hitzarmenak, adibidez sektore mailan telemarketing, grandes almacenes, banka, aseguruak, kimikak, eta hainbat enpresa. Nafarroan are eta gehiago: zahar egoitzak, interbentzio soziala, zabor bilketa.... Bertako patronala ukatu egiten du eremu hauek irekitzea, bertan negoziatzeko eremu hauetako lan baldintzen hobekuntza bat ekarriko duela, eta nahiago dute lan baldintza prekarioak aplikatzen jarraitzea.\nLangile publikoen eta arlo publikoko azpikontratatutako langileen kasuan, legeak inposatuz.\n- Langile publikoen lan baldintzak estatuko aurrekoen bitartez arautzen dituzte (soldata igoera, 37’5 orduko lanaldia inposatzen saiatzea, erreposizio tasa, ITaren ordainketa, ordezkapenak, ...), negoziazio kolektibo eskubide guztiz ukatuz eta bertan gure lan baldintzak arautzeko dugun erabakitzeko eskubidea erasotuz. Bertoko erakundeek kontran azaldu arren, aplikatu egiten dituzte, oso ondo baitatorkie langileen lan baldintzak merkatzea, beraien izaera neoliberalarekin lerrokatuz. Gainera, sektore publikoaren garapenari mugak jartzea, pribatizazioak bultzatzeko estrategia argi bat da.\n- EAEko azpikontratatutako langileei dagokionez, estatuko lege baten bitartez arautu dute pleguak zalantzan jartzea subrogazioa bermatzeko bitarteko moduan, horrek azpikontrataturiko langileen lanpostua eta lan baldintzak mantentzean izan dezakeen ondorioekin. Nafarroan, eta langileok egin dugun presioaren eraginez, bertako lege bat egin da, subrogazioa plegutan txertatzea derrigortzen duena. Eusko jaurlaritzak uko egiten dio EAEn Nafarroan egin duten moduko lege bat egiteari, bere izaera neoliberalari jarraituz. Beraz, estatalizazioak=prekarizazioa lan zentroetan bizi ditugun hainbat arazoen atzean dagoen estrategia da: blokeoa, hitzarmenak ez sinatzearekin izozketa edo dualitatea, estatu mailako hitzarmen edo dekretuak aplikatzea, ..., hau da, burujabetasun ezak, españolizaziora kondenatzen gaitu. Estatalizazioari=prekarizazioari aurre egitea, hitzarmen blokeoari aurre egitea da, estatu mailako lan hitzarmenak edo dekretuak aplikatzea da, iziketari edo dualidadeari aurre egitea da, ....\n2.4.- Zer egin behar dugu estatalizazioari aurre egiteko?\nMaila orokorrean, estatalizazioaren eta prekarizazioaren kontra eta langileok Euskal Herrian gure lan baldintzak arautzeko dugun eskubidea aldarrikatzeko: MEZUA HELARAZI ETA MOBILIZAZIOAK BULTZATU = Maiatzaren 30an estatalizazioari eta prekarizazioari aurre egiteko eta LHEE aldarrikatzeko LABek deitu duen mobilizazio eta lanuzte egunarekin bat eginez.\nNola eramango dugu aurrera M30a?\na) Enpresetan langileen mobilizazioak egitea da helburu, eta langileen partaidetza errazteko, bi orduko lanuztea erabiltzea 12etatik 14etara. Enpresa bakoitzak erabaki beharko du zer mobilizazio eta hau aurrera botatzeko zer nolako lanuztea egiten duen (gehienez bi ordukoa), eta lanuzte deialdi orokorra enpresa bakoitzean egingo denera moldatu (enpresari komunikatu behar zaio-modelo bat egongo da).\nb) Langileen mobilizazioa lehenesten dugunez, aukera egongo da, LABetik haratagoko langileak batzea lortzen badugu, mobilizazioak siglarik gabe egiteko. Garrantzitsuena langileak mobilizatzea da, eta horretarako espazioak eskainiko ditugu, eta horretarako gure siglak “sakrifikatzeko” ere prest gaude.\n* Lantokiz lantoki prekarietatearen kontrako eta lan baldintza duinen aldeko borrokak antolatu. Ekintza sindikal iraunkorraren bidez, bertako patronalak eragindako blokeoa pitzatu behar dugu. Enpresa nahiz sektore mailan lan hitzarmenak eskuratzeko, langileak tokian toki antolatu eta aktibatu beharra dago.\n* Sektore zein enpresetako negoziazio eremu berriak irekitzearen aldeko borrokak antolatu, bai bertako sektore zein enpresa mailan gure lan baldintzak erabakitzeko, adosteko eta arautzeko aukera izan dezagun.\n* Arlo publikoan Lege inposaketa eta negoziazio kolektiboaren eskubidearen alde borrokatu, estatuaren zentralizazio eta pribatizazio dinamikari aurre eginez baita bertako erakundeen konplizitateari.\n3.- BEHIN BETIKO KONPONBIDEA\nA) Borrokaren bidez, hemengo negoziazio esparrua defendatzea eta prekarizazio prozesuari\nB) Lan arloko eskumenak bereganatzea. Hala EAEn nola Nafarroan, estatus berriaren inguruko eztabaida irekita dago. LABen ustez, estatus berri horretan lan harremanetarako eta babes sozialerako esparru propioa jaso beharra dago.\nC) Erabakitzeko eskubidea lortzea. Euskal Herrian bertan hartu behar dira gure lan eta bizi baldintzen inguruko erabakiak. Lan eremuan burujabetza eskuratzen ez badugu, estatalizazio eta prekarizazio prozesuaren menpe jarraituko dugu, hori bultzatzeko erabaki estrategikoa hartu baitu Espainiako Estatuak.\nD) Lan eremuan borroka sindikala egitearekin batera, aldaketa politiko eta sozial orokor baterako burujabetza prozesua martxan jartzea.


Koronabirusarekin hildakoen balantzea EAEn eta Nafarroan apirilaren 10ean\nPublikatuta: 2020/04/10 11:49 (UTC+2) Azken eguneratzea: 2020/04/10 13:58 (UTC+2)\nCOVID-19 gaitzak, orain arte, 729 hildako utzi ditu Euskal Autonomia Erkidegoan eta 218 Nafarroan.\nEuskadin 40 hildako eta 297 kutsatu berri izan dira azken orduetan\nOsakidetzak erosi dituen 310 arnasgailuetatik 40 iritsi dira\nErtzaintzaren irizpideak saltokien itxieraren eta konfinamenduaren harira\nKoronabirusaren ondorioz, 40 pertsona hil dira EAEn azken orduotan, aurreko egunean baino 11 gutxiago. Kutsatu berrien kopuruak, berriz, beheranzko joerari eusten dio: 297 dira azken 24 orduotan zenbatutako kutsatu berriak, aurreko egunean baino 57 gutxiago.\nOrotara, 729 dira COVID-19 gaitzak Araban, Bizkaian eta Gipuzkoan utzi dituen hildakoak, eta kutsatuak, denera, 10.103 dira, horietatik 1.414 daude erietxean. Sendatutakoen kopurua, egunetik egunera, handitzen ari da, eta azken datuen arabera, 4.680 dira koronabirusa gainditzea lortu dutenak, osteguneko balantzearekin alderatuta, 170 gehiago.\nMikel Sanchez Eusko Jaurlaritzako Osasun Planifikazioko zuzendariak eman ditu azken datuen xehetasunak, Lehendakaritzatik egin duen agerraldi telematikoan. Horren hitzetan, kutsatuen kopuruan beheranzko joera nabarmena bada ere, hildakoen kopurua oso handia da eta "ezin gara erlaxatu".\nEgindako test kopuruan eta horien emaitzetan jarri du azpimarra Sanchezek. Osakidetzak, atzo, koronabirusa atzemateko 1.677 test egin zituela esan du, eta % 82k negatibo eman zutela. Denera, orain arte, 27.639 proba egin dituzte.\n- Araba: 2.908 kutsatu daude, eta horietatik 214 ospitaleratuta.\n- Bizkaia: 5.392 pertsona kutsatu dira, eta horietatik 912 ospitaleratuta daude.\n- Gipuzkoa: 1.803 kutsatu daude, horietatik 290, ospitaleratuta.\nOsasun Sailak baieztatu duenez, aireztapen inbaditzaileko 40 arnasgailu jaso berri dituzte, azken orduotan, Txinatik. Datozen egunetan arnasgailu horiek Gurutzetako (10), Donostiako (10), Arabako (8), Basurtuko (7) eta Galdakaoko (5) Unibertsitate Ospitaleetako Zainketa Intentsiboetako Unitateetan banatuko dira.\nNafarroan, bestalde, lau pertsona hil dira azken orduotan, atzoko balantzean zenbatutakoen erdia. Denera, 218 pertsona zendu dira Foru Erkidegoan COVID-19 gaitzak jota.\nAtzemandako kasu berrien kopuruak, berriz, gora egin du: 173 kutsatu berri daude Foru Erkidegoan, atzoko balantzean jasotakoak baino 65 gehiago. Denera, 3.748 pertsonak dute koronabirusa erkidego honetan.\nForu Gobernuak nabarmendu duenez, gorakada hori egindako test kopuruarekin dago lotuta. Jakinarazi dutenez, herenegun, koronabirusa atzemateko 200 proba egin zituzten, atzo 78, eta gaur 100 egitea dute aurreikusita.\nSendatutakoen kopuruak nabarmen egin du gora: denera, 560 pertsona sendatu dira, atzoko datuarekin alderatuta, 98 gehiago.\nIpar Euskal Herria eta Biarno batzen dituen Pirinio Atlantikoetako Departamentuan, berriz, 14 pertsona hil dira, koronabirusaren krisia hasi zenetik, Eriz Spitz Frantziako Gobernuaren ordezkariak baieztatu duenez. "Epidemia menperatu dugu gure lurraldean baina erne egon behar dugu beti", gaineratu du prefetak.\nBideokonferentziaz egin agerraldian, eskerrak eman nahi izan dizkie sendagile, garbitzaile eta etxean dauden herritarrei, bere hitzetan, konfinamenduari esker bizi bat salbatzen baita zortzi minututik behin.\nIpar Euskal Herriko datuen jarraipen zehatza, Franck Dolosorrek\nEspainian 605 hildako, azken bi asteotako kopuru txikiena\nHirugarren egunez jarraian, koronabirusak eragindako hildakoen kopuruak behera egin du Espainian; 605 hil dira azken orduotan, azken bi asteotako kopururik baxuena. 4.576 kutsatu berri zenbatu dira, eta, horrenbestez, orotara 157.022 dira COVID-19 gaitza duten herritarrak. Guztira hildakoak, berriz, 15.843 dira.


Jesus Egigureni omenaldia Andoaingo sozialisten ekitaldian - Andoain - Aiurri.eus\nJesus Egigureni omenaldia Andoaingo sozialisten ekitaldian\nJon Ander Ubeda 2019-05-12 12:52\nAndoaingo PSE-EE alderdiaren ekitaldi nagusian, Denis Itxaso Ahaldun Nagusirako hautagaiak eta Maider Lainez Andoaingo PSE-EEko alkategaiak Jesus Egiguren buruzagi sozialista omendu dute. Sinbolikoki, “Bakearen alkatea”ri dagokion makila eman diote.\nMaider Lainezek ireki du ekitaldia, eta nagusiki Andoaingo gazteen eta adinekoen alde martxan jarri nahi dituen neurriak iragarri ditu. Hautes programaren ildo nagusiak azaldu ditu.\nSegidan, Denis Itxasok berdintasunaren alde hitz egin du eta horretarako Realeko nesken eredua hizpide izan du. Horrez gain, Perez Rubalcaba gogoan izan du eta Jesus Egigurenen ekarpena aintzat hartu du. Bakearen alde egindako lanagatik hitz gehienak hari eskaini dizkio. Aginte makila emanez amaitu da ekitaldia, taldeko argazkia egitearekin batera.\nEAJ-PNVri mezu argia\nZuzen eta zorrotz hitz egin du Itxasok, EAJ-PNVri adostutakoa bete egin behar dela gogorarazteko: “Ez gaude Tamayazo berria onartzeko prest, iraganean EH Bilduri agintzen uzteko. Andoain herriak aldaketa behar du”.


98.000 euroko laguntza eman du udal-gobernuak Erdi Aroko hiriguneko merkataritza dinamizatzeko | El Correo\nZurekin98.000 euroko laguntza eman du udal-gobernuak Erdi Aroko hiriguneko merkataritza dinamizatzeko\n98.000 euroko laguntza eman du udal-gobernuak Erdi Aroko hiriguneko merkataritza dinamizatzeko\nSERGIO EGUÍA Sábado, 30 septiembre 2017, 23:18\nErdi Aroko Hiriguneko Merkataritza- eta Zerbitzu-elkarteen Federazioarekiko (FEDASOC) lankidetza-hitzarmena onetsi du Tokiko Gobernu Batzarrak, zona horretako merkataritza sustatu eta biziberritzeko. Ekimen horren bitartez, 98.000 euroko laguntza ekonomikoa emango dio Udalak federazioari, hainbat jarduera bideratzeko.\nDiru-laguntzaren parterik handiena (51.500 euro) Almendrako Azoka antolatzeko izango da, hau da, 2004az geroztik hileko lehen larunbatetan egiten den azoka. Gainerakoa, Alde Zaharreko merkataritza-eskaintza bereizia sustatu, jende-fluxuak sortu eta bezeroak fidelizatzeko beste ekintza batzuk egiteko baliatuko da, Merkataritza eta Ostalaritza Plan Estrategikoan finkatutako helburuen ildotik, hala nola Kandelen gaua, Zinema-txokoak lehiaketa edo beste.\nBestalde, Estíbaliz Cantok zuzentzen duen Kirol Zerbitzuak proposaturik, Tokiko Gobernu Batzarrak bi lankidetza-hitzarmen onetsi ditu: lehena, ASPACE Araba elkartearekin, garun paralisia duten pertsonentzako jarduera fisikoak eta kirol jarduerak garatu eta sendotzeko; bigarrena, Autismo Araba elkartearekin, garapen arazo orokorrak dituzten pertsonentzako jarduera fisikoak eta kirol jarduerak garatu eta sendotzeko.\nHamar urte euskal sortzaileen lanak aurkezten Amurriok bi programa abiarazi ditu adinekoen ongizatea sustatzeko


Barbie duten Ezohiko\nBarbie duten puzzle\nBarbie, izen bat handia da, eta munduko panpina ospetsuena ere bihurtu, eta bere hasieratik.\nBarbie panpina zen lehen aldiz saldu March 9, 1959 Mattel.\nMattel American joko bat, Eliott Halder eta Harold Mattson eta Mattel egilea, besteak beste, "Matt" kontrakzioa eta "El" beren izenak.\nBarbie historia ez da trivial, ideia bat da, jatorriz,, Ruth Halder, Eliott Halder emaztea dator. Izan ere, bere irudimena Barbie asmakuntza inspiratuta, baina alaba panpina bat erosi zuen bidaia batean zehar, Bild Lilli izeneko panpina bat alemaniarrak. Panpina bere alaba atsegin United States, panpina, arrakasta etorkizunean egingo den ideia bat ekartzea erabaki zuen, beraz, ez da izena zuen Barbie alaba diminutive Barbara.\nBere United States itzuli zenetik, Ruth, aktiboki bere proiektu berri bat panpina panpinak révolutionnerai sortu munduan lan ordura arte ez zuela izan forma Bild Lilly. Barbie panpina lehen neurketak helduak, eta, beraz, orain arte, panpinak, seme-alabak izan ziren. Lehenengo Barbie ditu neurketak hurbilago German panpina jabetu. Panpina berria, ilehoria edo bolizko azalaren kolorea eta ezaugarriak biziki Europan marroia. Swimsuit strapless zebra beltza eta zuria, heels beltzak, eguzkitako betaurrekoak, eta urrezko eraztunak janzten zuen belarritakoak modu. Bere bekain zirkunflexua azentu, bere ezpainak eta bere iltzeak gorria dira. Bere begirada da aktibatuta behera.\nHau da Barbie Millicent jaio zen Robert, 29 cm, 205 g, hogei urtez gorako.\nPolit bat bularrean, hankak luze, Slim gerrian, gorputza zurrun bat du eta lepoan artikulatzen. Eredu neska behar.\nBarbie urte eta Amerikako kultura baino gehiago eboluzionatu, arropa estilo enpresaren arabera aldatzen da. Barbie-en ile aldaketak hainbat koloreak agertzen dira, platinozko rubia, gorria, 1961 gisa hasieran marroia.\nHorrez gain, plastikozko Barbie ere eboluzionatzen, neurriak berrikusten dira, eta bere aurpegia aldatu, gehiago zehaztu, eta horrek bere nortasuna baieztatzen hartzen. Eta Estatu Batuetako 70eko emakumeen jada ez da 60ko hamarkadan bezala. Malibu Barbie, zen Barbie serie arrakasta gehien bat sortzea da.\nIzan ere Barbie dibertsifikatzen, hainbat lanbideei, Barbie ampliada aukera suposatuko du.\nDaiteke orain albaitari bat, medikua, eskola irakasle izan ....\nBarbie lagunak New, hain zuzen ere, ez zuen mutil-laguna bat, Ruth Handler ere sortu da, Ken, Kenneth diminutive bat, Ruth semea deitu.\nKen Barbie bezala ilehoria da, gizon ezin hobea da, ondoren dator Skipper, Barbie arreba jaio zen. Bat ere badago aldatzen etnikoa Barbie, Christie, black panpina itxura.\nUrte Barbie panpinak Asian, Indian, Brasilgo etorri izango da.\nBaziren hainbat Barbie etxe handi eta ziren Haute Couture oinetakoak lankidetza. Barbie panpina neska bat da oso polita da eta amazing armairu bat, eta bikote ugari zapata ditu.\nEz da, beraz, 30 urte Barbie izan da, 1989an, Christian Dior eta Channel lankidetza, eredu sorkuntza esklusiboak ditu.\n2009an Barbie ospatu 50 eta para la ocasión, gaur aurkeztu ziren Moda Astean, besteak baino gehiago eder soinekoak lehen Barbie modelo guztietan beti handiena egin sortzaile.\nChristian Louboutin elkarlanean, ere hartu zuen tokia eta, ehun bat baino gehiago Barbie for oinetakoak bikote berriak.\nBarbie ez da soilik panpinak, unibertso osoa bat honen inguruan sortu zen.\nEz dago, beraz, Barbie bat izan zuen 2001 hasieran, animaziozko film bertsio bat agertzen "Barbie Cascanueces",, Barbie film dozena bat baino gehiago izango da, urte bat hartzen du . Barbie jokoak, agertzen nola Barbie janzteko? Nola makillajea? Nola ilea?\nEhun baino gehiago joko erantzuteko sortu ziren "Barbie Dress up" "Headdress Barbie "....\n"Barbie panpina-itxurako emakume bat sortzea, garai hartan modan haurrei urrun."Ruth Halder.\nBarbie arrakasta izan zen berehala hitzordua panpina bat neska-beharrak betetzen dituen, Barbie hainbat sortzea. Icons neska nazioarteko idolo bihurtu zen. Arrakasta honek oraindik milioi bat dolar baino gehiago sortu. Ere du bozkatu Urtea 2006 Product.\nGure Barbie Games


Zer da Bizkaia Talentt?\nBizkaia Talent-en berariazko zerbitzuak eta programak doanekoak dira.\nEspresuki hala adierazten den jarduera zehatzak dira salbuespen bakarra, hala nola, Euskaditik kanpo dauden profesionalekin egiten diren Networking jarduerak (horietan, organizazioek eurek ordaintzen dituzte haien garraio eta ostatu gastuak) edo profesionalak integratzeko aisialdiko jarduerak (museoak bisitatzea, irteerak, etab.).\nPertsonen Arloa. Nagusiki oinarri teknologikoko eta ezagutza sortzeko proiektuek sortzen dituzten beharrei erantzuteko talentu berritzaile, ekintzaile eta ikertzailea identifikatzean oinarritzen da. Era horretan, Bizkaia Talent-ek aktiboki bultzatzen du identifikatutako talentudun pertsonen atxikipena; horrek antzemandako talentuen behar profesional eta pertsonalak eta Bizkaiaren etorkizuneko beharrak aseko dituen banan-banako eskaintza bat diseinatzea eta artikulatzea dakar.\nProiektuen Arloa. Helburua da Bizkaia enpresa proiektu, proiektu pertsonal eta profesional egonkorren garapenerako leku erakargarria bilakatzea, beste organismo publiko eta pribatu batzuekin batera talentu berritzailea garatzeko.\nBa al dauka Bizkaia Talent-ek laguntzaren bat nire ezkontidea birkokatzeko?\nEz dago inolako laguntzarik aurreikusita ezkontideak birkokatzeko. Hala ere, Bizkaia Talent-ek location zerbitzua eskaintzen du, lan kontuengatik Bizkaia probintzian bizi izaten jarri diren organizazio eta ikertzaileei, teknikariei, profesionalei eta doktorego ondoko ikasleei (baita haien familiei ere) alderdi administratiboei eta Bizkaian integratzeari buruzko kalitate handiko aholkularitza eta/edo informazioa ematen duena (etxebizitza, hezkuntza, osasuna, astialdia, etab.). Zerbitzu hori doakoa da.


Asteburu luze bezain betearen ondoren, gaur 19:00etatik aurrera Anje Duhaldek Sanagustin kulturgunean emango duen kontzertuarekin itxiko ditu Orkatz kultur elkarteak bere 25. urteurreneko ospakizunak. Joan den asteazkenean Arkaitz Rodriguezen hitzaldiarekin eta Ines Osinagaren kontzertuarekin abiatutako bost eguneko egitarauak...\nValen Garcia azpeitiarra, Almeriako Western Film Festivaleko kartel lehiaketako irabazlea\nValen Garcia azpeitiarraren kartel batek iragarriko du Almeriako Western Film Festivala. Urriaren 9tik 13ra Tabernas herrian izango da jaialdia, eta aurten lehenbizikoz antolatu dute lehiaketa. Guztira, 39 proposamen aurkeztu dituzte lehiaketara, eta Garcia izan da irabazlea...\nAutobusa jarri dute Azpeititik Herriartekoaren gomazko paletako finalera joateko\nAurten lehen aldiz antolatu dute gomazko paletako txapelketa Gipuzkoako Herriartekoan, eta Azpeitia finalera iritsi da. Joan den ostegunean lortu zuten txapelaren bila lehiatzeko txartela azpeitiarrek, finalaurrekoan Zumarraga kanporatuta. Gaur zortzi, ekainaren 24an, Donostiako Altzako pilotalekuan jokatuko dute...\nIRUDIETAN: Martxan da infantil nesken Azpeitia Cup futbol txapelketa\nJoan den asteburuan kimu mutilena jokatu ondoren, asteburu honetan infantil nesken Azpeitia Cup lagunarteko futbol txapelketaren txanda da Garmendipeko zelaietan. Inoiz baino talde gehiago lehiatuko dira gaur eta bihar artean jokatuko den txapelketan. Gaur, goizean goiz...\nEraso sexistak eta erasotzaileenganako babes soziala salatu dituzte ehun lagun baino gehiagok Azpeitian\nAzpeitiko Gaztetxeak, Basanderiek eta Sostenipe asanblada feministek eta Zestoako zenbait emakumek deituta, sexu erasoen aurkako elkarretaratzea egin dute gaur, ostirala, 18:30ean, Azpeitiko plazan. Erasotzaileak gure herrietatik kanpora! lelopean, ehun lagunetik gora elkartu dira, “eraso sexistak gaitzesteko...\n1 2 3 … 358 Hurrengoa »


Laginaren galderari eta erantzunak ITIL Azterketari 2017 - ITS Tech Eskola\nITIL Azterketa 2017 - Lagin galderak eta erantzunak\nITIL zerbitzuak informatika-kudeaketaren inguruko praktika antolamendua da. Horretarako, IT zerbitzuak negozio-beharretara egokitzen ditu. ITILren errotuluak ezagutzea elkarteentzat kritikoa da. ITIL ziurtagiria ezaguna da adituek ITILen errotuluak eta bere ezarpena. Hona hemen adibide batzuk galdera eta erantzunak azterketarako.\n1. Nola funtzionatzen du ITILek kostuak murrizten eta inbertsio informatikoen gaineko jabetzaren agregatuaren gainbehera?\nInbertsio informatikoek eta langileek ordutegiak apurtzen dituzte, lanik egin ez duten lanek behar bezala antolatutako lanaren gainean. ITIL-ek ziklo hau gelditzeko aukera ematen die elkarteei, eta ordezkaritza ahalbidetzen dute jabetzaren eta beste lan batzuen inguruko kostu osoaren gainean.\n2. Nor da aldaketa proposamena ordena aldatzeko Kudeaketa prozesuaren barruan ITIL baten barruan?\nAukeraketa normalean aldaketak kudeatzen du. Enpresek beren helburuak lortzen dituztela bermatzen du, ahalik eta gehienetan eta mugak gainditzen dituzten langileen harrera eta erabilera zabaltzeko. Negozio prozesuetan, lan-ataletan, markoetan eta berrikuntzan eta elkarte-egituetan aldaketak egiten ditu.\n3. Zer deritzozu egindako aldaketa baten ondoren egin den ebaluazioa?\nBalorazioa deitzen zaio Post-inplementazioaren berrikuspena (PIR). Lan irtenbide osoaren berrikuspena eta ebaluazioa da. Zuzeneko exekutatzen burutzen da, kasu batzuetan venture burutu ondoren. PIRk esparruaren aurrerapenaren egokitasuna ebaluatzen du, esparrua sei hilabeteko epean sortu zenean.\n4. Zer prozesu eskaintzen du ITILek elkartek berrikuntzaren berri eta eboluzionatzen duten jakitea?\nAhalmenaren kudeaketa bermatzen du elkarteak berrikuntzaren bilakaera gogotsu mantentzen duela. IT esparrua zuzenean eskura daiteke bolumen zuzenean kostu egokiarekin, eraginkortasun sinestezinez.\n5. Zerbitzu-mailaren kudeatzaileak Zerbitzu-mahaiko barne-zerbitzuaren inguruko argibideei erantzun diezaieke 10 segundoko telefono-deietarako dei jakin bat izan dezan. Zerbitzu-idazkaritzan beharrezkoa den akordioa grabatu egingo da?\nAkordio bat dago operazio maila akordioaren (OLA) izeneko erakundean, zein zerbitzu antolakuntza edo zerbitzu antolatzeko antolamendu-plan bat nola bereizten duen adierazten duen. IT biltegietako gaiak zaintzea da xede, bulego guztietan burututako irizpideen eta IT zerbitzuen antolamendua adieraziz.\n6. Bi Zerbitzu Kudeaketako prozesuek kudeaketa estrategia eta arriskuen azterketa erabiltzen dituzte?\nBi prozesuak IT Zerbitzuen Jarraitutasunaren Kudeaketa eta Erabilgarritasunaren Kudeaketa dira.\n7. Aipatu baldintzak Zerbitzu-zorroa, Zerbitzuen inbentarioa eta zerbitzu-kanalizazioa.\nZerbitzu-zorroa: Zerbitzu hornitzaileak eskaintzen dituen zerbitzuak zerbitzuak gurutzatu egiten ditu hainbat merkatu eta bezeroen artean. Zerbitzu-zorroaren kudeaketa zerbitzu-zorroarekin jorratzen da. Zerbitzu hornitzaileak zerbitzuak eskaintzen ditu oinarrizko negozioen emaitzak espekulazio-maila legitimotan biltzeko.\nZerbitzuen indizea: Zerbitzu-zorroaren azpimultzo bat da. Bezeroei eskainitako zerbitzuak erregistratzen ditu. IT zerbitzuen indizea elkarte baten eskuragarritasunaren aktibo eta eskaintza erregistratzen du.\nZerbitzuaren kanalizazioa: Lan egiten ari diren zerbitzuak sartzen ditu. Zerbitzu hornitzaileak lan egiten duen eta zerbitzuaren etorkizuneko zerbitzuei buruz hitz egiten du.\n8. CMIS, AMIS eta KEDB argitu.\nEdukiera kudeatzeko informazioaren esparrua (CMIS): Informatika fundazioen gaitasuna da, erabilera eta exekuziorako informazioa muntatu eta gutxienez datu base batean ipini.\nIrisgarritasunaren kudeaketa informazioaren esparrua (AMIS): Gune birtual bat da eskuragarritasunaren kudeaketaren informazio guztia hainbat eremu fisikoetan jarrita.\nAkatsen datu-base ezaguna (KEDB): Blunder ezaguna kontrolatzaile nagusiaren eta lanaren ingurukoa da. Jakintza ezagun bakoitzaren osagai sotilak blunder ezagunen datu-basean erregistratzen dira.\nITIL prestakuntza jasotzeko prestakuntzara doa, irakasle maisuekin harremanetan jartzeko aukera eskaintzen dutenak, eta horretarako, haien ezagutza oinarritzen da. Career Opportunities ondoren egin da ITIL ziurtagiria.\nITIL Ziurtagiria Lanerako aukerak


INSEE erakundea galdeketa bat egiten ari da, 2019ko urtarrilaz geroztik lanaz - Hendaye\nINSEE erakundea galdeketa bat egiten ari da, 2019ko urtarrilaz geroztik lanaz\nArgitaratze eguna\t14 urtarrila 2019\nINSEE erakundea galdeketa bat egiten ari da, 2019ko urtarrilaz geroztik lanaz, langabeziaz eta jarduerarik ezaz.\nGaldeketa egileak, hala dela adierazten duen txartel ofiziala daramala jarriko da jendeekin harremanetan honako bi aldi hauetan:\n2019ko urtarrilaren 14tik martxoaren 12ra\n2019ko apirilaren 15etik ekainaren 13ra\nHarrera ona egin iezaiozue, otoi.\nArrapostuak isilpean atxikiko ditu hertsiki. Ez dira estatistikak egiteko besterik baliatuko; legeak hala agintzen du guztiz hertsiki.\nEstatistikaren eta Ekonomia Ikerketen Nazio Erakundea (Insee) aspaldi ari da urte osoan zehar lanpostuei, langabeziari et jarduerarik ezari buruzko baitezpadako galdeketa garrantzitsua egiten.\nGaldeketa horri esker jakin daiteke zenbatek duten lana, zenbat langabezian diren eta zenbatek ez duten lan egiten (ikasleak, erretretadunak… ). Gainerako europarrekin erkatzeko iturri bakarra dugu hori. Datu bereziak eskaintzen dizkigu ere lanbideei buruz, emazteen edota gazteen jardunari buruz, lan baldintzei buruz edota etengabeko formakuntzaz.\nHorren egiteko, hiru hiletik behin, bizitegi lagin bat hautatzen da, menturara, lurralde osoa hartuz. Bizitegi horietan bizi diren 15 urte edo hortik gorako guztiei galdekatzen zaie, sei hiruhilekotan jarraiki: lehen eta azken galdeketak galdetuen etxeetara joz egiten dira eta erdiko galdeketak telefonoz. Zuen egoera zeinahi delarik ere, funtsezkoa da guztiek parte har dezazuen galdeketa horretan, horren araberakoa baita emaitzen kalitatea.\nINSEE erakundearen webgunea ikus ezazu (lehio berria)\nINSEE erakundearen Hendaiako orria ikus ezazu (lehio berria)\nEkonomia, Gizartea - Osasuna - Elkartasuna, Instituzionala\nAurreko artikulua : Urtarrilaren 21ean, Herriko zerbitzuak hetsiak\nHurrengo artikulua :“Laida Pilota” Bixintxoko besten ikuskizuna


PSE-EAJ ituna | Ortuzar ziur dago aste honetan 'bideratuko' dutela\nEBBren presidenteak onartu egin du EAJk "huts egin" zuela Andoainen eta neurrigabea iruditu zaio sozialisten erreakzioa, baina ulertzen du "beroaldi batean" hartu zutelako\n'PSEren erreakzioa neurrigabea da nire ustez, baina ulertzen dut'\nAndoni Ortuzar Euzkadi Buru Batzarreko (EBB) presidentea ziur agertu da EAJ eta PSE-EE gauza izango direla aste honetan bi alderdiek egindako ituna "bideratzeko" eta "desadostasun txikiak gainditzeko", erakundeetan egonkortasuna zabaltzeko helburuarekin.\nOnda Vasca irratiak egindako elkarrizketa batean, Ortuzarrek onartu egin du EAJk "huts egin" zuela Andoainen, zinegotzi jeltzale batek ituna hautsi zuen boto zuria emanda, Maider Lainez sozialistaren hautagaitza babestu beharrean. Ortuzarren esanetan, zinegotzia "alderdiaren agindua errespetatu ez zuen independentea" da.\nHalere, Ortuzarri neurrigabea iruditu zaio sozialistek Gasteizen izan zuten erreakzioa, baina ulertzen du "beroaldi batean" hartu zutelako. Hiriburu arabarreko sozialistek, Andoaingoa jakin eta gero, boto zuria eman zuten eta horrek Javier Maroto berriz alkate izatea ekar zezakeen, baina, azkenik, Irabazik Gorka Urtaranen aldeko boza eman zuen.\nEAJren presidenteak, alabaina, ukatu egin du PPk haien kontra egindako akusazioak, jeltzaleen "goseari" leporatu diote gertatutakoa Gasteizko alkatetza bereganatzeko. Ortuzarren arabera, jeltzaleen erabakiak "erantzukizuna lehenetsi du, hirian politika bideratzeko, Marotok muturrera eraman baitzuen".\nHalaber, agintari jeltzaleak esan du "logikoa" dela PP minduta egotea, baina espero du "normaltasun politikoan bat egiteko gai izatea, dolua pasatzen duenean".\nEAJk "gogoan dauka" Gasteizen duen ordezkaritza, onartu du Ortuzarrek, hirugarren indarra baita.\nEAJK ez du "operazioa egin alkatetza eskuratzeko, baizik eta Gasteiz bestera eraikitzeko, zerotik hasita", EBBren presidenteak azpimarratu duenez. Gainera, onartu du ezin dutela euren kabuz egin eta "PSE-EEri, Ahal Duguri, Irabaziri eta PPri bat egiteko" aukera luzatu die.\n"PSE-EErekin harreman ona"\nRamiro Gonzalez, 'lehenbailehen'\nRamiro Gonzalez Arabako ahaldun nagusi izateko hautagai jeltzaleak iragarri du "eginbeharrak arintzeko" asmoa duela Batzar Nagusien gobernua "lehenbailehen osatu eta martxan jartzeko".\nEAJren 13 batzarkideak akreditazioak eman dituzte Batzar Nagusietan, aurreko astean Ahal Duguk eta PSE-EEk egin bezala eta bihar EH Bilduk egingo duen moduan.\nEAJren hautagaiaren ustean, "ahalik eta azkarren martxan jartzea behar du Arabak", "arabarren alde lehenbailehen lan egiten has daitezen".\nEAJk 13 batzarkide ditu; PPk 12, EH Bilduk 11, Ahal Duguk 8, Irabazik 1 eta Ciudadanosek beste bat.